Parlament Ewropew

Parlament Ewropew

Il-Parlament Ewropew huwa istituzzjoni tal-Unjoni Ewropea li jiġi elett direttament miċ-ċittadini.

Dawn l-elezzjonijiet isiru kull ħames snin permezz tal-vot universali.

Is-sede prinċipali hija Strasburgu iżda l-Parlament jiltaqa' wkoll fi Brussell.

Huwa għandu wkoll xi uffiċini fil-Lussemburgu.

Il-Parlament Ewropew hu l-korp tal-UE fejn jitfasslu l-liġijiet.

Hu elett direttament mill-votanti tal-UE kull 5 snin.

L-elezzjonijiet Ewropej saru bejn it-23 u s-26 ta' Mejju, 2019.

Il-Parlament għandu tliet rwoli prinċipali:

Kompożizzjoni: L-għadd ta' MPE għal kull pajjiż hu bejn wieħed u ieħor proporzjonali mal-popolazzjoni tiegħu, iżda dan isir permezz ta' proporzjonalità digressiva: ebda pajjiż ma jista' jkollu inqas minn 6 jew iżjed minn 96 MPE u l-għadd totali ma jistax jaqbeż is-705 (704 flimkien mal-President).

Il-MPE huma miġbura skont l-affiljazzjoni politika, u mhux skont in-nazzjonalità.

Il-President jirrappreżenta l-Parlament mal-istituzzjonijiet l-oħra tal-UE u mad-dinja ta' barra u jagħti l-approvazzjoni finali għall-baġit tal-UE.

Ix-xogħol tal-Parlament huwa maqsum f'żewġ stadji ewlenin:

Fil-Parlament hemm 20 kumitat u żewġ sottokumitati, kull wieħed jittratta ma' qasam ta' politika partikolari.

Il-kumitati jeżaminaw proposti għal-leġiżlazzjoni, u l-MPE u l-gruppi politiċi jistgħu jressqu emendi jew jipproponu r-rifjut ta' proposta.

Dawn il-kwistjonijiet huma wkoll diskussi fi ħdan il-gruppi politiċi.

Dan huwa meta jinġabru l-MPE kollha fil-Kamra biex jagħtu vot finali dwar il-leġiżlazzjoni proposta u l-emendi proposti.

Normalment isiru fi Strasburgu għal erbat ijiem fix-xahar, iżda xi drabi jkun hemm sessjonijiet addizzjonali fi Brussell.


Charles Manson

Charles Manson

Charles Milles Manson (Cincinnati, 12 ta' Novembru 1934 – Bakersfield, 19 ta' Novembru 2017) huwa kriminali Amerikan li mexxa dik li saret magħrufa bħala l-Familja Manson ("Manson Family"), grupp ta' żgħażagħ iffurmat lejn l-aħħar tas-snin sittin f'Kalifornja.

Hu ġie mixli bil-konfoffa għall-qtil ta' Sharon Tate u ta' Leno u Rosemary LaBianca, li saru mill-membri tal-grupp skont l-istruzzjonijiet tiegħu.

Aktar tard instab ħati ta' dawn l-omiċidji.

Fi żmien il-formazzjoni tal-"Familja", Manson kien ekskarċerat, li kien qatta' nofs ħajtu f'faċilitajiet korrettivi wara serje ta' offiżi.

Fil-perjodu qabel il-qtil, hu kien okkażjonalment ikun membru tal-industrija mużikali ta' Los Angeles.

Wara li Manson instab ħati tad-delitti, ir-reġistrazzjonijiet tal-kanzunetti miktuba u kantati minnu ħarġu kummerċjalment.

Fid-deċennji segwenti, artisti bħal Guns N' Roses u Marily Manson kantaw dawn il-kanzunetti.

Il-piena tal-mewt mogħtija lil Manson ġiet awtomatikament ridotta għal għomor il-ħabs meta deċiżjoni tal-1972 mill-Qorti Suprema ta' California temporanjament eliminat il-piena tal-mewt.

L-istabbiliment mill-ġdid tal-piena kapitali f'California ma affetwatx lil Manson, li jinsab detenut fil-Corcoran State Prison.

Charles Manson twieled fl-1934 ġewwa Cincinnati, Ohio.

Ommu, Kathleen Maddox, trabbiet f'familja reliġjuża u dixipplinata.

Kawża ta' din l-istil ta' ħajja kemmxejn riġidu, hi ħarbet mid-dar meta kellha sittax-il sena u biex taqla' l-għajxien tagħha ddeċidiet li tibda taħdem bħala prostituta.

Charles kien konċepit kawża ta' wieħed mir-rapporti li kellha ommu, u meta ġiet mistoqsiha x'kien se jkun l-isem li kienet se tagħti lil binha, hi ma kinitx taf x'ħa tirrispondi, tant li l-wild il-ġdid ingħata l-isem ta' "No Name Maddox".

Kienu ftit xhur wara li t-tifel ingħata l-isem ta' Charles, waqt li kunjomu kien Manson, minħabba li ommu għal dak il-perjodu kienet miżżewwġa lil ċertu wieħed bl-isem ta' William Manson.

Wara l-arrest ta' ommu minħabba problemi marbuta mad-droga u xi serqiet, fl-età ta' ħames snin it-tfajjel Charles ġie afdat f'idejn iz-zijiet tiegħu li kienu jgħixu f'West Virginia.

Minħabba li kienu fanatiċi tar-reliġjon, imponew fuq in-neputi edukazzjoni stretta u ħarxa.

Manson kien l-aktar igerger fuq iz-ziju, li kien jinsultah u jumiljah quddiem kulħadd; Manson stess stqarr li darba minnhom zijuh obbligah jilbes ta' tifla fl-ewwel ġurnata tal-iskola, fejn imbarazzah quddiem sħabu kollha tal-iskola.

Zijuh kien jivvjolentah u beda jfittex kif seta' jeħles minnu permezz tal-adozzjoni.

Il-fastidji kollha li sofra kkontribwew għall-bidla fil-psike ta' Charles, fejn ħarab mid-dar ta' tnax-il sena u trabba qalb it-toroq.

Fil-fażi tal-adoloxxenza bdiet il-ħajja tiegħu bħala kriminal, fejn iddedika ħinu f'serqiet fuq karozzi u f'serqiet fi ħwienet.

Fi żmien ftit xhur ġie arrestat u karċerat f'Virginia.

F'dan l-istess ħabs Charles sofra minn aktar vjolenza minn sħabu li kienu ikbar minnu.

Imdejjaq bl-abbużi kontinwi fuqu, Charles tgħallem kif jiddefendi ruħu u l-instabilità mentali tiegħu bdiet tikber aktar.

Il-piena tiegħu fil-ħabs ġiet estiża meta qasam il-kranju ta' detentur u fera lil ieħor b'oġġett bla ponta.

Fl-1954, meta kellu 20 sena, ġie meħlus mill-ħabs.

Manson kien mogħni b'makakkerija u l-abilità ta' kif jitkellem ma kinitx differenti: fi ftit seduti ta' dibattitu rnexxielu jdawwar il-kummissjoni favurih u jikkonvinċiha li jixraqlu l-libertà proviżorja.

Charles deher li kien inbidel.

F'Jannar tal-1955, iżżewweġ lil Rosalie Jean Willis, tfajla li kienet taħdem l-isptar.

Skont kif jistqarr hu, hu sab ferħ ġenwin, anke jekk kien ta' ftit żmien, fil-ħajja miżżewġa tiegħu, u kien jirnexxielu jsostni ż-żwieġ tagħhom permezz ta' xi xogħlijiet u serq ta' karozzi.

Rosalie tat il-ħajja lit-tifel tagħhom, Charles Manson Jr., waqt li Manson kien qed jiskonta sentenza l-ħabs.

Matul l-ewwel sena tiegħu f'Terminal Island, Manson irċieva visti mingħand martu u ommu, li kienu qed jgħixu flimkien ġewwa Los Angeles; imma f'Marzu tal-1957, meta l-visti ma' martu waqfu, ommu infurmatu li Rosalie kienet qed tgħix ma' raġel ieħor.

Il-mara tiegħu, li kienet kontra l-ħajja kriminali tar-raġel tagħha, kiseb id-divorzju u Charles ġie impriġunat mill-ġdid f'ħabs f'California.

Charles ġie meħlus fuq libertà kondizzjonali f'Marzu tal-1967, sena fejn il-moviment hippie kien jinsab fl-aqwa tiegħu u, hekk kif ħareġ, ingħaqad immedjatament magħhom.

Fil-fatt, sar sostenitur tal-Beatles u inbidel għal mużiċista hippie, fejn ta l-frott lit-tagħlim li kien ħa fil-ħabs minn karċerat anzjan li kien għallmu kif idoqq il-kitarra.

Charles kien qed jipponta lejn is-suċċess u ddeċieda li jmur San Francisco, fejn hemmhekk stabilixxa ruħu bħala guru.

Dan kien fi żmien il-leġġendarju "Summer of Love", fejn ġabar madwaru grupp ta' żgħażagħ (kemm ġuvintur kif ukoll tfajliet) li kienu affaxxinati bil-kariżma tiegħu, mill-kitarra tiegħu u mill-kapaċità li kellu kif jitħaddet man-nies.

Huma ħadu l-isem ta' "The Family" ("Il-Familja"), jew "The Manson Family", minkejja li Manson dejjem innega li kien hu stess li tahom dak l-isem għall-grupp.

Hu rnexxielu jiġbor madwaru numru mhux ħażin ta' segwaċi (madwar 50 persuna): ħafna minnhom kienu żgħażagħ li kellhom ħajja diffiċli bħal Charles, bi problemi familjari, diffikulta biex jintegraw fil-komunità u tal-passat mhux faċli li għaddew minnhom.

Għalihom, Manson kien guru kif kienet tipprofetizza dottrina partikulari: kien jagħmilha tar-riinkarnat ta' Ġesù Kristu u s-segwaċi tiegħu kienu devoti ħafna tiegħu.

Prinċipju li kien jiddistingwi lil Charles minn esponenti oħra kontemporanji tal-moviment hippie, kien id-disprezz li kien iħoss fil-konfronti tas-suwed.

"The Family", taħt il-gwida stretta tiegħu, kienet tgħajjex lilha nnifisha b'permezz ta' serqiet u attivitajiet kriminali oħra.

Bejn serqa u oħra, kienu jdoqqu l-kitarra u kienu jagħmlu użu mill-ħaxixa u l-LSD.

L-attività tas-setta ta' Manson ma kinitx limitata biss għas-serqiet, iżda kienet testendi sa anke omiċidji.

Manson iffonda wkoll moviment ambjentalista msejjaħ "ATWA" (akronimu għal "Air, Trees, Water, Animals") li kien jiġġieled biex jissalvagwardja n-natura u l-kreaturi tagħha, fejn xi membri tal-"Familja" kienu jagħmlu parti minn dan il-grupp.

Charles xtaq li jsir mużiċista famuż bħall-idoli tiegħu u fis-sajf tal-1968 waslet dik l-opportunità li tant kien ilu joħlom għaliha.

Dennis Wilson tal-grupp The Beach Boys tella' żewġ nisa ta' Manson li kienu qed jistennew karozza biex twassalhom u ġabhom fid-dar tiegħu f'Pacific Palisades xi sigħat wara.

Fir-ritorn tiegħu lura d-dar wara li kien mar jagħmel sessjoni ta' rekording, Wilson ġie milqugħ fir-residenza tiegħu minn Manson, li ħareġ mid-dar.

Bil-flus ta' Wilson hu daħal fi studjo diskografiku ta' Los Angeles.

Il-ħolma tiegħu taret mar-riħ u l-ossessjoni li xi darba jsir artista mużikali kompliet tossessjonah għal dejjem.

Kanzunetta tiegħu, "Cease to Exist", reġgħet saret mill-Beach Boys u ddaħlet fl-album 20/20 (1969) b'titlu ġdid ("Never Learn Not to Love"), b'xi modifiki żgħar fil-versi u fil-bridge, ħaġa li qajmet rabja mhux ftit f'Manson fil-konfronti tal-eks-ħabib tiegħu.

Fid-9 ta' Awwissu 1969, Manson ippjana inkursjoni f'Cielo Drive, subborg sinjur ta' Los Angeles, bl-għan li jiħol fil-villa ta' Roman Polanski fejn Sharon Tate, attriċi u l-mara tar-reġista, li kienet tinsab fit-tmien xahar tat-tqala, kienet qed tilqa' ġewwa darha xi mistiedna: Jay Sebring, parrukkier tal-attriċi, Abigail Folger, it-tifla tal-imprenditur tal-kaffetterija "Folger", Wojiciech Frykowski, l-għarus ta' Abigail.

Charles qagħad jistenna fil-karozza (oħrajn isostnu li hu baqa' fir-razzett fejn kienet tiltaqa' l-organizzazzjoni) fejn ordna lis-segwaċi tiegħu biex jesegwixxu l-istraġi.

Dawk li segwew l-ordnijiet kienu Charles "Tex" Watson (li ngħata l-kmand tal-missjoni minn Manson), Susan Atkins, Patricia Krenwinkel u Linda Kasabian.

Dawn avvanzaw lejn il-villa armati bi skieken, xkubetta u ħajta najlon twila 13-il metru.

Fil-wasla tagħhom fuq il-post, l-erbgħa qatgħu il-wajers tat-telefown biex inaqqsu ċ-ċans li jiġu msejħa l-pulizja ġaladarba jidħlu fid-dar.

Madanakollu ġew innutati minn ħabib tal-gwardjan tal-villa, Stephen Earl Parent, li minnufih ġie maqtul minn sparatura ta' Tex Watson.

Meta daħlu fil-villa, il-membri tal-"Familja" ma wrew l-ebda ħniena.

L-ewwel li ġie maqtul kien il-barbier Sebring, li talab bil-ħniena li jħallu ħajja lil Tate minħabba li kienet tqila, imma ġie ferit bi sparatura fl-abt tiegħu u spiċċa b'serje ta' daqqiet bis-sikkina.

Il-vittima segwenti kien Frykowski, li kien maqtul minn Susan Atkins.

L-istess destin kien lest għal Folger, li ripetutament ingħata daqqiet bis-sikkina.

L-aħħar vittma kienet Sharon Tate, li għaliha kien qed jistenniha destin aktar kiefer.

Fil-fatt, ġiet imsawta, ittortura bil-ħajta tan-najlon u ngħatat 16-il daqqa bis-sikkina fuq sidirha.

Susan Atkins użat ftit demm tal-attriċi maqtula u fuq il-bieb, liema minnu kienu daħlu, kitbet il-kelma "PIG" (majjal hu wkoll terminu Amerikan li jiġu wżat b'disprezz lejn il-pulizija, u "Piggies" hu t-titlu tal-kanzunetta tal-Beatles).

Fuq il-mera tal-kamra tal-banju ġiet miktuba l-espressjoni Ingliża "Helter Skelter", fejn din il-frażi tindika ż-żrieżaq taħt forma ellikali tal-Luna Parks.

Manson interpretaha bħala "il-wasla tal-kaos" u "tmiem id-dinja", it-titlu ta' kanzunetta tal-Beatles li Manson interpretah bħala messaġġ apokalittiku sublimi.

Mill-massakru rnexxielu jeħlisha biss ir-reġista Roman Polanski li kien fuq xogħol fl-Ingilterra (kien għadu kif lesta mill-produzzjoni ta' "Rosemary's Baby").

Il-massakri tal-grupp ma waqfux hemm, hekk kif il-jum segwenti ġew maqtula l-merċier Leno LaBianca u l-mara tiegħu Rosemary: it-tnejn li huma ngħataw serje ta' daqqiet bis-sikkina fuq sidirhom.

Fil-fatt, Rosemary sofriet 41 daqqa ta' sikkina wara mewtha.

Fuq il-ħitan inkitbu l-frażijiet "Death to pigs" bid-demm tal-vittmi u, fuq il-friġġ tal-kċina ġie minflok miktub, b'deformazzjoni grammatika evidenti, "Healter Skelter".

Il-katavru ta' Leno LaBianca ġie misjub b'furketta mwaħħla fl-istonku.

Vittma oħra li ma ħelsitx minn id il-massakru ta' Manson kien għalliem tal-mużika, Gary Hinman, li xi ftit xhur qabel kien ospita lill-"Familja" però ftit wara kien keċċiehom.

Anke hu ġie maqtul b'daqqiet bis-sikkina: fuq il-ħitan dehret il-frażi "Majjal politiku".

L-aħħar omiċidju attribwit għall-"Familja" kien wieħed ta' membru stess tas-setta, Donald Shea (imlaqqam "Shorty"), li kien akkużat talli abbanduna l-organizzazzjoni u li kien iżżewweġ mara sewda.

Hu ġie maqtul brutalment fis-26 ta' Awwissu 1969 u ġismu ġie maqtugħ f'disa' biċċiet.

L-attività kriminali tal-"Familja" kompla mingħajr ebda kuntrast għal madwar sentejn, sakemm l-avukat Vicent Bugliosi, ta' oriġini Taljana, irnexxielu wara ħafna indaġni jsib il-provi neċessarji biex jakkuża lil Manson.

Xi segwaċi minn tiegħu ttradewh; testimonjanza fundamentali kienet Linda Kasabian, it-tfajla li kienet kostretta tagħmel il-gwardja fil-lejl tad-9 ta' Awwissu 1969.

B'hekk, Charles ġie arrestat għal dak li baqa' magħruf bħala "Il-każ Tate-La Bianca" u ġie akkużat li kien hu li ordna biex dawn l-omiċidji jseħħu.

Fl-1970 beda l-proċess kontra Charles Manson.

Hu ppreżenta ruħu b'X fuq moħħu bħala simbolu distintiv: sussegwentament, wara ħafna snin ta' ħabs, Manson immodifika din l-inċiżjoni u biddilha għal svastika.

Il-proċess daħal fl-istorja tal-qorti Amerikana għat-tul li ħa: id-dibattitu preliminarju ħa madwar sena.

Charles ammetta l-omiċidji tal-għaqda tiegħu (minbarra azzjonijiet kriminali oħra kommessi) u żvela kif fil-"lista sewda" tiegħu kien hemm personaġġi oħra tal-ispettaklu bħal Liz Taylor, Steve McQueen, Richard Burton u Frank Sinatra.

Fid-29 ta' Marzu 1971, il-proċess ingħaqad bil-kundanna għall-mewt lill-"Familja" sħiħa, imma fl-1972 l-istat ta' California abolixxa l-piena tal-mewt, u Manson u s-setta tiegħu ngħataw minflok sentenza ta' għomor il-ħabs, preċiżament fil-Corcoran State Prison.

Fil-25 ta' Marzu 2007, fil-ħabs ta' Corcoran, il-ħdax-il udjenza rikjesta minn Manson biex jikseb il-libertà kondizzjonali ġiet rifjutata.

Ir-raġel, li issa kellu 74 sena (liema 42 sena minnhom kien qattagħhom il-ħabs), ma kienx preżenti waqt l-udjenza, imma tarraf lill-istampa li fl-2012 se jippreżenta puntwalment it-tnax-il domanda għall-ħelsien tiegħu.

Mhuwiex fiċ-ċert ir-raġunijiet li wasslu lis-setta ta' Manson biex toqtol.

Xi speċjalisti taw għad-dawl l-ipoteżi li Manson seta' kien ossesjonat bil-fama: minħabba li ma kienx irnexxielu jsir stilla mużikali bħalma kien dejjem xtaq hu fittex l-alternattiva l-aktar ħafifa – omiċidji mingħajr sens li setgħu jattiraw l-attenzjoni tal-pubbliku.

Oħrajn isostnu li Charles, li kien għex fil-faqar u qalb it-toroq, kien jobgħod il-persuni sinjuri u famużi.

B'kawża t'hekk, hu ried joqtol kemm-il persuna famuża possibbli.

Hu mifhum li bil-frażi "DEATH TO PIGS" ("Mewt lill-Majjali") Manson riedu juri r-rabja tiegħu fil-konfront tal-istilel tal-ispettaklu, fejn sejjħilhom "majjali" għall-ħajja materjali u mimlija eċċessività.

L-istess Manson, minflok, irrisponda li kienu l-Beatles b'Helter Skelter li kienu ispirawh.

Hu kien jemm li kien individwa fil-lirika tal-kanzunetta speċi ta' "messaġġ profetiku" indirizzat għalih li ordnalu biex ixerred il-kaos.

Manson qal li kien qatel lil Sharon Tate minħabba li ried jagħti l-ħtija lill-komunità Afro ġewwa l-Istati Uniti, fejn dawn setgħu irrebellaw u kissru l-komunità bajda; imma l-Afroamerikani ma setax jirnexxielhom li jiggvernaw u setgħu jitolbu l-għajnuna lill-bojod li rnexxielhom isalvaw, fosthom lil Charles Manson innifsu.


Kampjonat tal-futbol Ingliż 1888-89

Kampjonat tal-futbol Ingliż 1888-89

L-istaġun 1888–89 tal-Football League kien l-ewwel kampjonat tal-futbol Ingliż, li sar bejn it-8 ta' Settembru 1888 u l-5 ta' Jannar 1889.

It-tnax-il membru oriġinali ta' din l-għaqda qablu li jilgħabu tnejn u għoxrin partita kull wieħed, bl-iskema tal-punti tkun dik ta' żewġ punti għal rebħa u punt għal partita li tispiċċa bl-iskor indaqs.

It-tim bl-iktar punti fi tmiem l-istaġun jiġi ddikjarat bħala Ċampjin tal-Ingilterra waqt li t-tim bl-inqas punti kien jiġi infurzat biex jerġa' jiġi elett fil-kampjonat tas-sena ta' wara.

Dan il-kampjonat ra t-trijonf finali ta' Preston North End li rebħu kważi l-partiti kollha tal-kampjonat (tmintax-il rebħa minn 22 partita, u erba' pari) mingħajr ma tilfu darba, fejn għelbu bi ħdax-il punt ta' distakk lit-tieni tim klassifikat, Aston Villa.

L-aqwa skorer kien John Goodall, li waqt dan l-istaġun ma' Preston North End, sab ix-xibka għal 21 darba.

Stoke City spiċċaw l-aħħar, madanakollu l-applikazzjoni tagħhom biex jerġgħu jidħlu ġiet ammessa.


Klaas-Jan Huntelaar

Klaas-Jan Huntelaar

Klaas-Jan Huntelaar (Voor-Drempt, 12 ta' Awwissu 1983) hu plejer tal-futbol professjonali Olandiż li jilgħab bħala attakkant ma' Schalke 04 u għat-tim nazzjonali Olandiż.

Imlaqqam bħala "The Hunter", Huntelaar iħaddan teknika tajba u atletiċità, u kapaċi jiskorja kull tip ta' gowls kemm b'rasu u anki b'saqajh.

L-istil tiegħu ġie mqabbel ma' dak ta' Marco van Basten u Fernando Morientes.

Il-kowċ veteran tat-tim nazzjonali tal-Olanda, Louis van Gaal, stqarr fuq il-plejer ""ġewwa l-kaxxa l-kbira, hu l-aqwa plejer fid-dinja"".

Huntelaar twieled f'Drempt, raħal fir-reġjun ta' Achterhoek ġewwa l-Olanda, imma familtu marret toqgħod Hummelo meta kellu biss sitt ġimgħat.

Fl-età ta' ħames snin, Huntelaar flimkien maż-żewġ ħutu, ingħaqdu mat-tim lokali ta' v.v.

H. en K. fejn lagħab magħhom għas-sitt snin ta' wara.

Il-prestazzjonijiet tiegħu laqqtu l-għajn tal-klabb ta' De Graafschap li fis-6 ta' April, 1994, ipperswadewh biex jiffirma l-ewwel kuntratt tiegħu, meta kellu biss ħdax-il sena.

Matul l-ewwel sentejn tiegħu ma' De Graafschap, Huntelaar lagħab f'diversi pożizzjonijiet fosthom fuq il-faxxa x-xellugija, bħala midfilder offensiv, difensur xellugi u anki gowlkiper; kien biss fit-tielet sena tiegħu li kabbar il-kredenzjali tiegħu bħala attakkant.

Fl-istaġun 1997–98, Huntelaar, li kellu erbatax-il sena, kien l-attakkant prinċipali tat-tim Ċ ta' De Graafschap fejn f'20 logħba skorja 33 gowl.

L-istaġun segwenti rah jiġi promoss mat-tim B1, u fl-istaġun 1999–2000 sar l-aqwa skorer tal-kampjonat B1 b'31 gowl.

L-abbilitajiet tiegħu attiraw l-attenzjoni ta' PSV Eindhoven, li sussegwentament kisbu l-firma tiegħu f'Ġunju tas-sena 2000.

Fl-ewwel staġun tiegħu ma' PSV, Huntelaar mill-ewwel stabilixxa lilu nnifsu bħala skorer prolifiku mat-tim ġovanili A1 taħt il-kowċ Willy van der Kuijlen, fejn sab ix-xibka 26 darba fi 23 logħba, hekk kif spiċċa wkoll l-aqwa skorer ta' dik is-sezzjoni.

Fit-tieni staġun tiegħu ma' PSV, Huntelaar tniżżel mal-ewwel tim immexxi minn Guus Hiddink.

Id-debutt tiegħu wasal fit-23 ta' Novembru 2002 fir-rebħa barra minn darhom ta' 3-0 fuq RBC Roosendaal, fejn daħal bħala sostitut għal Mateja Kežman fis-76 minuta.

Madanakollu, dan l-istaġun kellu jkun wieħed qares għalih minħabba li din kellha tkun l-unika dehra tiegħu.

Lejn il-bidu tal-2003 kien jidher ċar li l-opportunitajiet mal-ewwel tim għal Huntelaar kienu se jonqsu, u b'hekk ġie msellef lill-klabb preċedenti tiegħu, De Graafschap, fejn hemmhekk kien hemm zijuh li kellu l-irwol ta' direttur finanzjarju.

Id-debutt mat-tim tal-kbar ta' De Graafschap wasal fit-8 ta' Frar, 2003, bħala sostitut għal Han van de Haar kontra Roosendaal.

L-unika dehra mal-ewwel ħdax waslet fis-16 ta' Frar, 2003, hekk kif De Graafschap sfaw megħluba 5–1 minn SC Heerenveen.

L-aħħar preżenza tiegħu waslet fit-telfa tat-tim ta' nhar id-29 ta' Meju, 2003, kontra Zwolle bl-iskor ta' 2–1, li kkonfermat ir-relegazzjoni mill-Eredivisie.

Fil-perjodu ta' self għamel disa' dehriet fil-kampjonat, imma ma skorja l-ebda gowl, b'De Graafschap jiddeċiedu li ma jestendux il-perjodu ta' self.

Fil-bidu tal-istaġun 2003–04, Huntelaar intbagħat għal darb'oħra taħt self mat-tim promoss fl-Eerste Divisie ta' AGOVV immexxi minn Jurrie Koolhof.

L-istaġun ta' Huntelaar kien wieħed fenomenali, fejn barra li skorja fid-debutt tiegħu mal-klabb kontra TOP Oss, u tripletta fit-tieni partita tiegħu kontra Heracles Almelo, hu spiċċa wkoll bħala l-aqwa skorer ta' dik id-diviżjoni b'26 gowl f'35 logħba.

Fi tmiem l-istaġun ġie magħżul bħala l-Plejer tal-Istaġun tal-Eerste Divisie.

Fi tmiem il-perjodu ta' self ma' AGOVV, Huntelaar irrifjuta li jiffirma kuntratt ġdid ma' PSV, u minflok ingħaqad ma' Heerenveen għal somma ta' €100,000.

Huntelaar beda l-istaġun 2004–05 billi skorja fid-debutt tiegħu ma' Heerenveen fl-Eredivisie kontra AZ, u sal-waqfa tax-xitwa kien diġà wasal sa 10 gowls fi 17-il logħba.

L-istaġun intemm b'Huntelaar jiskorja 17-il gowl f'31 logħba, fejn għen lil Heerenveen jikkwalifikaw għat-Tazza UEFA.

L-istaġun segwenti tal-2005–06, kompla bl-istess ritmu bħal ta' qablu, u sax-xitwa kien skorja 17-il gowl fi 15-il logħba, u dan wassal biex diversi klabbs kemm mill-Olanda u anke dawk minn barra l-ixtut bdew josservaw lil dan il-plejer.

Finalment, Huntelaar iffirma ma' Ajax, il-klabb li kien jappoġġja meta kien għadu żgħir.

Heerenveen irċivew is-somma ta' €9 miljun flimkien ma' inċentivi futuri għall-plejer, bi 15 fil-mija (€1.35 miljun) tmur għal PSV, b'riżultat tar-regola ta' kompensazzjoni imposta mill-FIFA.

Huntelaar iddebutta ma' Ajax wara l-waqfa xitwija, u skorja l-ewwel gowl tiegħu mal-klabb kontra l-klabb preċedenti tiegħu, Heerenveen, fit-Tazza Olandiża.

Matul ix-xahar ta' Frar, Huntelaar sab ix-xibka disa' darbiet f'seba' partiti għal Ajax, fosthom kontra t-tim Taljan ta' Inter fid-debutt personali fil-kompetizzjoni taċ-Champions League.

Huntelaar temm l-istaġun bħala l-aqwa skorer għal Ajax b'16-il gowl f'16-il partita, minkejja li kien għadu kemm ingħaqad magħhom f'Jannar, u spiċċa wkoll bħala l-aqwa skorer tal-kampjonat bi 33 gowl staġjonali.

F'47 dehra hu skorja total ta' 44 gowl fil-kompetizzjonijiet kollha.

Fis-semifinali tat-Tazza Olandiża, Huntelaar skorja rovexxata biex kiseb il-pari fil-ħin miżjud tal-partita kontra Roda, biex il-partita marret għall-ħin barrani.

Ajax rebħu l-konfront 4–1, b'Huntelaar iżid it-tieni gowl personali fil-109 minuta.

Fil-finali, kontra PSV, Huntelaar skorja darbtejn biex għen lil Ajax jirbħu din it-tazza 2–1.

Huntelaar ingħata l-unur tat-Talent tas-Sena u l-Plejer tas-Sena ta' Ajax għall-2005–06.

Huntelaar ġie nnominat bħala l-viċi-kaptan ta' Ajax għall-istaġun 2006–07.

Huntelaar skorja żewġ gowls fil-partita ta' kwalifika għall-UEFA Champions League kontra FC Copenhagen, fejn għen lit-tim jirbaħ l-ewwel leg barra minn daru bl-iskor ta' 2–1.

Madanakollu, Ajax tilfu ġewwa darhom it-tieni leg bl-iskor ta' 2–0, u kellhom jikkuntentaw b'post fit-Tazza UEFA.

Matul din il-kompetizzjoni, Huntelaar skorja seba' darbiet f'seba' partiti, fosthom fir-rebħa fit-tieni leg tar-rawnd tal-aħħar 32 kontra Werder Bremen, rebħa li ftit swiet minħabba li Ajax inqalgħu barra mill-kompetizzjoni.

Fil-kampjonat kellhom jikkuntentaw bit-tieni post, waqt li fit-Tazza Olandiża, Huntelaar skorja erba' gowls f'sitt partiti, fosthom il-gowl tal-pari fil-finali kontra AZ li spiċċat 1–1 wara l-ħin miżjud u dak supplementari.

Ajax irnexxielhom iżommu t-tazza f'idejhom meta rebħu 7–8 wara l-għoti tal-penalties, b'Huntelaar jiskorja wieħed minnhom.

Fl-2007–08 Ajax ġew eliminati miċ-Champions League fil-fażi ta' kwalifikazzjoni, b'Huntelaar jitlef penalty fl-ewwel leg kontra Slavia Praha.

Lanqas fit-Tazza UEFA ma gawdew minn fortuna hekk kif Dinamo Zagreb ħarġu rebbieħa fil-konfront dirett grazzi għall-gowls barra minn darhom, biż-żewġ gowls ta' Huntelaar ma jkunux biżżejjed biex jiżguraw il-progress f'din il-kompetizzjoni.

Fl-ewwel partita tal-istaġun tal-Eredivisie, Huntelaar skorja erba' gowls biex għen lit-tim jirbaħ lit-tim promoss ta' De Graafschap bl-iskor kbir ta' 8–1.

Wara l-irtirar ta' Jaap Stam f'Ottubru tal-2007, Huntelaar ingħata l-faxxa ta' kaptan, sakemm jirritorna lura fl-azzjoni l-midfilder esperjenzat Edgar Davids.

Fis-6 ta' April, 2008, Huntelaar skorja l-100 gowl tiegħu fil-kampjonat bi tripletta fir-rebħa ta' 4–1 ta' Ajax fuq De Graafschap.

Fil-25 sena ta' qabel, kienu biss Dennis Bergkamp u Dirk Kuyt li laħqu dan it-tragward qabel għeluq il-25 sena.

Huntelaar għalaq l-istaġun bi 33 gowl f'34 partita, l-aqwa skorer tal-Eredivisie, u l-ewwel plejer ta' Ajax li qatt skorja 30 gowl fi staġun wieħed minn mindu Marco van Basten għamel dan fl-1986–87.

Bil-wasla ta' Marco van Basten bħala kowċ ġdid ta' Ajax fil-bidu tal-istaġun 2008–09, Huntelaar ġie msemmi bħala l-kaptan definittiv tat-tim.

Huntelaar skorja 9 gowls fi 15-il logħba f'kull kompetizzjoni qabel ma ġibed il-ligamenti ta' irkopptu nhar id-9 ta' Novembru, 2008, waqt partita valida għall-kampjonat kontra Sparta Rotterdam.

Ma kellux jilgħab għal aktar minn tmien ġimgħat wara, fejn din kellha tkun l-aħħar partita ma' Ajax.

Fil-bidu ta' Diċembru 2008, Real Madrid laħqu qbil ma' Ajax għall-firma ta' Huntelaar fil-bidu tas-sena l-ġdida.

Huntelaar ingħaqad ma' Real Madrid f'Jannar tal-2009 għal €20 miljun, somma li tista' titla' sa €27 miljun.

Id-debutt tiegħu mal-klabb Madrilen wasal fl-4 ta' Jannar, 2007, fil-partita kontra Villarreal.

Hu lagħab 56 minuta tal-partita u għamel erba' dehriet konsekuttivi minn fuq il-bank tas-sostituti, qabel ma fetaħ il-kont tiegħu mat-tim nhar il-15 ta' Frar 2009 fir-rebħa ta' 4–0 kontra Sporting Gijon.

Real Madrid kienu lesti li jżidu mal-iskwadra tagħhom għaċ-Champions League 2008–09 liż-żewġ akkwisti l-ġodda, Huntelaar u Lassana Diarra, imma ż-żewġ plejers kienu diġà lagħbu fl-istess staġun fit-Tazza UEFA għal Ajax u Portsmouth rispettivament.

Ir-regoli tal-UEFA jimplikaw li wieħed biss mit-tnejn jista' jiġi rreġistrat sal-1 ta' Frar 2009, u l-midfilder difensiv Diarra ġie magħżul biex jilgħab fil-kompetizzjoni.

Huntelaar temm in-nofs staġun tiegħu ma' Real Madrid bi 8 gowls f'20 dehra.

Nhar is-6 ta' Awwissu, Milan waslu fi qbil ma' Real Madrid fuq it-trasferiment tal-plejer għal €15-il miljun, suġġett għall-eżamijiet mediċi fis-7 ta' Awwissu, 2009.

Hu ffirma kuntratt ta' erba' snin mat-tim Minalist.

Nhar id-29 ta' Awwissu, Huntelaar idebutta fil-kampjonat mal-Milan bħala sostitut fit-telfa ta' 4–0 kontra r-rivali ta' Inter.

Fid-29 ta' Novembru, hu skorja l-ewwel gowls personali fis-Serie A b'permezz ta' doppjetta fil-partita kontra Catania, b'żewġ gowls li waslu fil-ħin miżjud tat-tieni taqsima wara li kien daħal bħala sostitut fl-84 minuta.

Il-Milan rebħu din il-logħba grazzi għal dawn il-gowls tiegħu.

Minħabba l-forma li kien jinsab fiha Marco Borriello, l-attakkant Olandiż ftit li xejn sab spazju fit-tim.

Meta Borriello kien qiegħed isofri minn problemi fiżiċi, ħa din l-opportunità u matul dan iż-żmien skorja numru ta' gowls importanti fosthom doppjetta kontra Udinese (fir-rebħa ta' 3–2) u gowls kontra Fiorentina u Cagliari.

Fil-31 ta' Awwissu, il-klabb Ġermaniż ta' Schalke 04 u Milan qabblu li fit-trasferiment ta' Huntelaar għal mat-tim tal-Bundesliga għas-somma ta' €13-il miljun.

Wara l-prestazzjonijiet tiegħu mat-tim nazzjonali Olandiż ta' taħt il-21 sena, Huntelaar intgħażel minn Marco van Basten għall-partita ta' ħbiberija kontra r-Repubblika tal-Irlanda tas-16 ta' Awwissu 2006.

Huntelaar, fid-debutt tiegħu, skorja żewġ gowls u pprova żewġ assist fir-rebħa ta' 4–0 tal-Olanda, biex b'hekk sar l-ewwel plejer li skorja fid-debutt internazzjonali tiegħu minn mindu Dick Nanninga irrepeta dan il-pass fl-1978.

Wara li għal numru ta' partiti ma kienx magħżul fost l-iskwadra, hu reġa' ngħata sejħa f'Ottubru tal-2007 għall-partita ta' kwalifika għall-Kampjonati Ewropej 2008 kontra r-Rumanija u l-Islovenja.

Minħabba s-sospensjoni ta' Ruud van Nistelrooy, Huntelaar kien mal-ewwel ħdax u skorja l-ewwel gowl internazzjonali kompetittiv fir-rebħa kontra l-Islovenja bl-iskor ta' 2–0.

Huntelaar kien inkluż fl-iskwadra Olandiża għall-fażi finali tal-Kampjonati Ewropej 2008, fejn matul dawn il-kampjonati skorja darba fl-unika apparenza tiegħu fl-aħħar partita ta' Grupp Ċ kontra r-Rumanija, b'riżultat finali ta' 2–0.

Bl-irtirar mix-xena internazzjonali ta' Ruud van Nistelrooy, Huntelaar sar l-ewwel għażla fuq l-attakk għall-kowċ il-ġdid Bert van Marwijk għall-fażi ta' kwalifikazzjoni għat-Tazza tad-Dinja 2010.

Huntelaar, s'issa irnexxielu jiskorja 14-il gowl minn 25 dehra mat-tim nazzjonali.

Ajax


Carlos Alonso González

Carlos Alonso González

Carlos Alonso González, magħruf aħjar bħala Santillana (Santillana del Mar, 23 ta' Awwissu 1952) kien plejer tal-futbol Spanjol li kien jilgħab bħala attakkant, ikkunsidrat fost l-aqwa plejers u attakkant li pajjiżu qatt ipproduċa.

Santillana beda l-karriera professjonali tiegħu ma' Racing de Santander, qabel ma fl-età ta' dsatax-il sena sab ruħu fost l-iskwadra ta' Real Madrid.

Fl-Ewwel Diviżjoni tal-1971, l-istaġun debuttanti tiegħu, hu skorja 10 partiti minn 34 logħba hekk kif Real ġew inkuranti ċampjins.

Mat-tim Madrilen, Santillana rebaħ total ta' disa' kampjonati, flimkien ma' erba' tazzi domestiċi u żewġ edizzjonijiet konsekuttivi tat-Tazza UEFA (fejn skorja fiż-żewġ finali).

Hu lagħab rekord ta' 778 partita ma' Real Madrid, rekord li hu megħlub biss minn Manuel Sanchis, fejn f'dawn it-total ta' partiti rnexxielu jiskorja 352 gowl.

Minkejja li hu t-tmien l-aqwa skorer ta' kull żmien tal-ewwel diviżjoni Spanjola, b'186 gowl f'461 partita, hu qatt ma rebaħ l-unur Pichichi.

Wara biss tnax-il partita fl-istaġun 1987–88, fejn skorja erba' darbiet, Santillana irtira mill-futbol fl-età ta' 36 sena, fejn skorja fir-rebħa ta' 2–1 kontra Real Valladoid, b'Real Madrid isegwu r-rebħ tat-tielet titlu in fila fl-aħħar tliet staġuni tiegħu.

Matul il-karriera internazzjonali tiegħu, Santillana kiseb 56 apparenza mat-tim nazzjonali Spanjol fejn skorja 15-il darba, bid-debutt tiegħu jseħħ nhar is-17 ta' April 1975, fil-konfront validu għall-kwalifikazzjoni għall-Kampjonati Ewropej 1976 kontra l-Jugożlavja (għall-kronaka, il-partita ntemmet 1–1 ġewwa Madrid).

Hu rrparenżenta lil pajjiżu f'diversi kompetizzjonijiet internazzjonali.

Ħa sehem fit-Tazza tad-Dinja 1978 li saret fl-Arġentina u fit-Tazza tad-Dinja 1982 li saret ġewwa pajjiżu.

Barra minn hekk kien fl-iskwadra ta' tliet edizzjonijiet tal-Kampjonati Ewropej: fl-1976, fejn waslu sal-finali, fl-1980, fejn naqsu li jgħaddu għat-tieni rawnd, u fl-1984, fejn Spanja tilfu l-finali kontra l-ospiti Franza, b'Santillana jasal qrib li jiskorja l-gowl tal-ftuħ permezz ta' daqqa ta' ras li ġiet salvata minn fuq il-linja minn Luis Fernández.

Il-mument l-aktar emozzjonanti fil-karriera internazzjonali tiegħu wasal fil-21 ta' Diċembru 1983, matul partita mill-fażi ta' kwalifikazzjoni għall-Kampjonati Ewropej fejn f'Sevilla l-Ispanjoli kienu qed jilgħabu kontra t-tim nazzjonali ta' Malta.

Bit-tim Spanjol jsegwi ħolma li jiskorjaw ħdax-il gowl biex jassiguraw il-kwalifikazzjoni, Santillana skorja tripletta fl-ewwel taqsima u żied gowl ieħor fit-tieni, hekk kif Spanja ikkwalifikat għall-ispejjeż tal-Olanda.

Real Madrid


Il-Logħob tal-Pajjiżi ż-Żgħar tal-Ewropa 2009 kienu t-13-il edizzjoni tal-Logħob tal-Pajjiżi ż-Żgħar tal-Ewropa li saru matul Ġunju 2009 fost il-pajjiżi parteċipanti fil-Logħob tal-Pajjiżi ż-Żgħar.

Iċ-ċerimonja tal-ftuħ saret fl-1 ta' Ġunju ġewwa Nikosija, f'Ċipru, u dik tal-għeluq saret fis-6 ta' Ġunju.

Ċipru ospita din il-manifestazzjoni għat-tieni darba fl-istorja, u din l-edizzjoni tagħlaq għoxrin sena ta' storja ta' dawn il-logħob, bl-ewwel edizzjoni ta' dawn l-istess logħob tmur lura għall-1989.

Il-kumitat organizzattiv għandu stima li l-ispiża għal dawn l-avvenimenti hu ta' 1.5 miljun ewro.

Il-logo uffiċjali tal-Logħob tal-Pajjiżi ż-Żgħar 2009 jirrapreżenta l-vapur ta' Kyrenia stilizzat.

Il-fdalijiet ta' dan il-ġifen huma forsi l-aktar antiki u l-aktar sejbiet arkeoloġiċi konservati ta' vapur kummerċjali.

L-arkeoloġiċi skoprew dawn il-fdalijiet taħt il-baħar ta' Kyrenia fl-1965 u illum jinsabu konservati ġewwa l-Kastell ta' Kyrenia.

Dawn il-vapuri, permezz tat-trasportazzjoni ta' prodotti fil-Mediterran, mhux biss għenu għall-iżvilupp kummerċjali fi ħdan il-Mare Nostrum imma għenu wkoll għall-iskambji kulturali u ta' ideat bejn id-diversi popli li kienu jgħixu qrib il-kosta.

Dan is-simbolu ġie magħżul bħala rappreżentazzjoni tal-istorja, tal-kultura u tas-sens patrijottiku ta' Ċipru u hu wkoll rappreżentat fuq il-muniti tal-10, l-20, u l-50 ċenteżmu tal-ewro ta' Ċipru.

Il-maskot uffiċjali ta' dawn il-logħob huwa Tefkros, ħamiemu, li ġie imħabbar fuq is-sit uffiċjali tal-logħob nhar l-14 ta' Mejju, 2008.

Il-maġġoranza tal-avvenimenti sportivi saru f'impjanti ġewwa jew madwar il-belt kapitali Nikosija.

Il-belt fin-naħa t'isfel ta' Limassol ospitat l-logħob tal-ġinnastika u sport akwatiku waqt li l-avvenimenti tal-mountain bike ġew miżmuma fil-Park Nazzjonali ta' Machairas, b'medja ta' altitudni ta' 700m.


Florentino Pérez

Florentino Pérez

Florentino Pérez Rodríguez (Madrid, 8 ta' Marzu 1947) huwa imprenditur Spanjol, eks-politiku u l-president attwali tal-klabb ta' Real Madrid li jilgħabu fil-La Liga Spanjola u hu wkoll il-president attwali ta' ACS.

Florentino Pérez ingħaqad mal-partit tal-Unjoni taċ-Ċentru Demokratiku fl-1979, fejn serva f'fost oħrajn fil-kunsill lokali ta' Madrid.

Fl-1986, Florentino Pérez ikkandida ruħu għall-elezzjonijiet ġenerali Spanjoli bħala kandidat għall-Partit Riformista Demokratiku.

Fl-1993, hu ġie inkarigat bħala president ta' "OCP Construcciones SA".

Fl-1997, wara l-fużjoni ta' "OCP" ma' "Gines y Navarro" taħt l-isem il-ġdid Actividades de Construcción y Servicios, S.A. (ACS), hu ġie maħtur bħala president tal-kumpanija l-ġdida.

Pérez ipprova għall-ewwel darba għall-presidenza ta' Real Madrid fl-1995.

Hu ikkritika s-sitwazzjoni finanzjarja kritika tal-klabb u l-allegat ġestjoni ħażina tal-bord, imma tilef l-elezzjoni għad-danni ta' Ramón Mendoza b'700 vot.

It-tieni attentat tiegħu kien aktar sodisfaċenti meta fis-sena 2000 ħa l-post ta' president fejn għeleb l-isfida taċ-ċermen tal-klabb Lorenzo Sanz.

Sanz assuma li r-rebħiet riċenti tal-klabb fit-Tazza taċ-Ċampjins tal-1998 u tas-sena 2000 kienu se jagħtuh vantaġġ fl-elezzjoni, imma l-kampanja ta' Pérez kienet telenka l-problemi finanzjarji li kien jinsab fihom il-klabb u għajdut ta' ġestjoni ħażina tal-bord preċedenti, ippruvaw il-kontra.

Il-wegħda ta' Pérez li jġib lil Luís Figo mill-arċirivali Barcelona lagħbet rwol deċiżiv fl-elezzjoni.

Florentino Pérez reġa' ġie elett fl-2004 b'94.2% tal-voti totali.

Luís Figo immarka l-bidu tal-politika ta' Pérez li jattira kull staġun lejn Real Madrid l-aqwa plejers tal-futbol.

L-istrateġija għall-bidu kienet magħrufa bħala "Zidanes y Pavones" imma l-plejers kienu jiġu riferuti bħala "Galácticos".

Fl-2001, Zinedine Zidane wasal minn Juventus għar-rekord mondjali.

Warajh waslu Ronaldo fl-2002, David Beckham fl-2003, Michael Owen fl-2004 u Robinho fl-2005.

Għall-bidu, il-politika ta' Perez bdiet tagħti l-frott minħabba li kull 'Galactico' bena kull skwadra madwar il-plejer, u kellhom bilanċ tajjeb bejn l-attakk u d-difiża.

Fl-ewwel snin taħt il-gwida ta' Real Madrid, il-klabb rebaħ żewġ kampjonati u żied is-seba' Tazza taċ-Ċampjins, rekord tal-kompetizzjoni.

Florentino Pérez kien stqarr li kien irnexxielu li jeħles mid-djun tal-klabb, però d-direttur Ramón Calderón ikkontradixxa dak li ntqal.

Wara l-istaġun 2002–03, Pérez keċċa lill-kowċ Vicente Del Bosque minkejja li kien għadu kif kiseb it-titlu tal-kampjonat għad-29 fl-istorja tal-klabb.

Kien mifhum li fi ħdan il-klabb kien hemm diviżjoni politika, b'Del Bosque u l-plejers tiegħu (Fernando Hierro, Fernando Morientes, Steve McManaman u Claude Makélélé) fuq naħa, u Pérez fuq in-naħa l-oħra tal-ħabel.

Il-plejers imsemmijin kollha ħallew 'l-klabb fl-2003 hekk kif Pérez ipprova jerġa' jikseb il-kontroll.

Partikularment, Claude Makélélé, wieħed mill-aqwa midfilders difensivi u pedina fundamentali tas-suċċess ta' Real, iddeċieda li jsaqsi għal titjib fil-kuntratt kurrenti tiegħu bis-sosten ta' diversi minn sħabu fosthom Zidane, Raúl, McManaman u Fernando Morientes.

Sa dak iż-żmien, Makélélé kien ukoll wieħed mill-inqas membri tal-iskwadra ta' Real Madrid li kienu l-inqas imħallsin, fejn kien jaqla' frazzjoni ta' dak li kien jiġi mħallas lill-Galácticos, imma Pérez irrifjuta li jikkunsidra r-rikjesta ta' Makélélé.

B'dan ir-rifjut, Makélélé għamel rikjesta għal trasferiment, fejn mal-ewwel ħalla 'l-klabb biex jingħaqad ma' Chelsea.

It-tluq ta' Makélélé wassal għal aktar numru ta' attakkanti ta' kalibru li ġew mixtrija, fosthom Michael Owen, Júlio Baptista, u Robinho, biex Pérez ikompli mas-sistema tal-"Galacticos".

Sfortunatament, il-'galaticos' kollha kienu plejers offensivi, li ġeneralment illimitaw l-irwoli u l-abbilitajiet difensivi, u Pérez falla li jsib sostitut għal Makélélé.

Negozjati biex jinxtara Patrick Vieira minn Arsenal fl-2004 fallew, minħabba li Pérez irrifjuta li jħallas salarji kbar għal "plejers difensivi".

Ħafna snin wara li telqu lil Real, McManaman u Morientes stqarrew li Makélélé kien l-iktar midfilder importanti u l-inqas apprezzat, b'dan tal-aħħar jistqarr "It-telfa ta' Makélélé kienet il-bidu tat-tmiem tal-Los Galácticos ...

Tista' tara li dan kien min-naħa l-oħra bidu ta' suċċessi għal Chelsea".

Mill-istaġun 2003–04 'il quddiem, bl-assenza ta' Del Bosque u Makélélé, Real Madrid fallew li jirbħu trofew.

Minkejja li l-politika ta' Pérez irriżultat f'iktar suċċess finanzjaru ibbażat fuq l-abbuż tal-potenzjal ta' bejgħ tal-klabb madwar id-dinja, speċjalment fl-Asja, hu ġie ikkritikat talli kien aktar qed jiffoka kif iġib 'il quddiem lil Real Madrid fuq il-lat finanzjaru u mhux biżżejjed fuq il-grawnd tal-futbol.

Suċċessivament, hu irriżenja fis-27 ta' Frar, 2006, u irrikonoxxa li t-tim u l-klabb, flimkien, kellhom bżonn ta' direzzjoni ġdida.

Nhar l-14 ta' Marzu, 2009, Pérez uffiċjalment ħabbar il-kandidatura għall-presidenza ta' Real Madrid.

Minħabba li sal-1 ta' Ġunju 2009, hu kien l-uniku kandidat, Pérez ġie proklamat bħala l-president il-ġdid ta' Real Madrid.

Plejers immarkati b'tipa ħoxma bħalissa huma fit-tim.


Il-Baskitbol fil-Logħob tal-Pajjiżi ż-Żgħar tal-Ewropa 2009 sar bejn it-2 u s-6 ta' Ġunju ġewwa l-Eleftheria Indoor Hall ta' Nikosija.

Għall-kompetizzjoni maskili ġie organizzat turnew uniku ta' sitt timijiet, fejn minn dawn jiġi determinat it-tim rebbieħ.

Għal-logħob femminili, minflok, kien jivolvi f'turnew ta' erba' timijiet.

Il-logħbiet segwew dan il-kalendarju segwenti:

2 ta' Ġunju, 2009 3 ta' Ġunju, 2009 4 ta' Ġunju, 2009 5 ta' Ġunju, 2009 6 ta' Ġunju, 2009


Kwalifikazzjoni għat-Tazza tad-Dinja tal-Futbol 2010 (UEFA) - Grupp 5

Grupp 5 taż-Żona Ewropea tal-kwalifikazzjoni għat-Tazza tad-Dinja 2010 kien grupp ta' kwalifikazzjoni tal-UEFA għat-Tazza tad-Dinja 2010.

Il-grupp kien jikkonsisti miċ-ċampjins Ewropej Spanja, it-Turkija, il-Belġju, il-Bożnija u Ħerżegovina, l-Armenja u l-Estonja.

Il-grupp ġie mirbuħ minn Spanja, li b'hekk ikkwalifikat direttament għat-Tazza tad-Dinja.

Il-Bożnija u Ħerżegovina, minħabba li spiċċat it-tieni, ħadet sehem fil-partiti ta' spareġġ.

<div id="Armenja v Turkija">

<div id="Belġju v Estonja">

<div id="Bożnija u Ħerżegovina v Estonja">

<div id="Belġju v Armenja">

<div id="Estonja v Turkija">

<div id="Belġju v Bożnija u Ħerżegovina">

<div id="Turkija v Spanja">

<div id="Spanja v Belġju">

<div id="Bożnija u Ħerżegovina v Turkija">

<div id="Estonja v Bożnija u Ħerżegovina">

<div id="Turkija v Armenja">

<div id="Estonja v Belġju">

F'dan il-grupp ġew skorjati 94 gowl fi 30 logħba, b'medja ta' 3.13 gowls kull logħba.


Björk

Björk

Björk Guðmundsdóttir (Rejkjavik, 21 ta' Novembru 1965) hija kantawtriċi, kompożitriċi, attriċi u produttriċi tal-mużika avangwardista Iżlandiża, li xogħlha jinkludi seba' albums solo u żewġ kolonni sonori ta' films.

Magħrufa l-aktar għal-leħen espressiv, l-iskala vasta ta' soprano, u l-istil mużikali varjat u eklettiku tagħha li jħaddan influwenzi minn bosta ġeneri, inkluż il-pop, ir-rock alternattiv, il-jazz, l-elettronika, il-klassiku, il-folk u t-trip hop, kif ukoll il-kostumi eċċentriċi tagħha u l-vidjos mużikali.

Id-diski tagħha "It's Oh So Quiet", "Army of Me" u "Hyperballad" kollha laħqu l-ewwel għaxra fiċ-ċart tar-Renju Unit.


Kwalifikazzjoni għat-Tazza tad-Dinja tal-Futbol 2010 (UEFA) - Grupp 7

Grupp 7 taż-Żona Ewropea tal-kwalifikazzjoni għat-Tazza tad-Dinja 2010 kien grupp ta' kwalifikazzjoni tal-UEFA għat-Tazza tad-Dinja 2010.

Il-grupp kien kompost minn Franza, ir-Rumanija, is-Serbja, il-Litwanja, l-Awstrija u l-Gżejjer Faroe.

Il-grupp ġie mirbuħ mis-Serbja, li b'hekk ikkwalifikat direttament għat-Tazza tad-Dinja.

Franza, minħabba li spiċċat it-tieni, ħadet sehem fil-partiti ta' spareġġ.

<div id="Rumanija v Litwanja">

<div id="Serbja v Gżejjer Faroe">

<div id="Litwanja v Awstrija">

<div id="Serbja v Litwanja">

<div id="Serbja v Franza">

<div id="Serbja v Rumanija">

<div id="Rumanija v Gżejjer Faroe">

<div id="Franza v Awstrija">

F'dan il-grupp ġew skorjati 81 gowl fi 30 logħba, b'medja ta' 2.7 gowls kull logħba.


Kwalifikazzjoni għat-Tazza tad-Dinja tal-Futbol 2010 (UEFA) - Grupp 8

Grupp 8 taż-Żona Ewropea tal-kwalifikazzjoni għat-Tazza tad-Dinja 2010 kien grupp ta' kwalifikazzjoni tal-UEFA għat-Tazza tad-Dinja 2010.

Il-grupp kien jikkonsisti mir-rebbieħa tat-Tazza tad-Dinja 2006 l-Italja, il-Bulgarija, ir-Repubblika tal-Irlanda, Ċipru, il-Ġeorġja u l-Montenegro.

Il-grupp ġie mirbuħ mill-Italja, li b'hekk ikkwalifika awtomatikament għat-Tazza tad-Dinja.

Ir-Repubblika tal-Irlanda, li spiċċat it-tieni fil-grupp, ħadet sehem fil-partiti ta' spareġġ.

<div id="Ġeorġja v Repubblika tal-Irlanda">

<div id="Montenegro v Bulgarija">

<div id="Repubblika tal-Irlanda v Ċipru">

<div id="Montenegro v Italja">

<div id="Ġeorġja v Montenegro">

<div id="Ġeorġja v Italja">

<div id="Montenegro v Ġeorġja">

<div id="Italja v Ċipru">

<div id="Repubblika tal-Irlanda v Montenegro">

F'dan il-grupp ġew skorjati 77 gowl fi 30 logħba, b'medja ta' 2.56 gowls kull logħba.


Ċili

Ċili

Iċ-Ċili hi pajjiż fil-lbiċ estrem tal-Amerika t'Isfel.

L-isem uffiċjali tagħha huwa r-Repubblika taċ-Ċili u l-belt kapital hija Santiago.

Iċ-Ċili tokkupa l-istrixxa tal-art twila u dejqa bejn l-Oċean Paċifiku u l-katina tal-Andi.

Fit-tramuntana għandha fruntiera mal-Peru, fil-lvant mal-Bolivja u l-Arġentina u fin-nofsinhar fejn hemm l-istrett ta' Drake.

Iċ-Ċili għandha wkoll xi gżejjer fl-Oċean Paċifiku, l-arċipelagu Juan Fernández Arċipelagu, Sala y Gómez Gżira u l-Ġżira tal-Għid (li qiegħda fil-Polineżja).

L-erja totali tal-pajjiż hi ta' 755,838.7 km2.

Barra minn hekk, iċ-Ċili għandha pretensjoni għas-sovranità fuq żona ta' 1,250,257.6 km2 tal-Antartika, magħrufa bħala t-"Territorju Antartiku Ċilen".

Billi għandha territorji fl-Amerika t'Isfel, fl-Oċeanja u l-Antartika, iċ-Ċili tqis ruħa bħala l-Pajjiż tat-Tliet Kontinenti.


Kwalifikazzjoni għat-Tazza tad-Dinja tal-Futbol 2010 (UEFA) - Grupp 9

Grupp 9 taż-Żona Ewropea tal-kwalifikazzjoni għat-Tazza tad-Dinja 2010 kien grupp ta' kwalifikazzjoni tal-UEFA għat-Tazza tad-Dinja 2010.

Il-grupp jikkonsisti mill-Olanda, l-Iskozja, in-Norveġja, l-Iżlanda u l-Maċedonja.

Dan il-grupp kellu tim inqas mit-tmien gruppi l-oħra.

Il-grupp ġie mirbuħ mill-Olanda, li b'hekk ikkwalifikat direttament għat-Tazza tad-Dinja.

In-Norveġja, li spiċċat it-tieni, ma daħlitx għall-partiti ta' spareġġ minħabba rekord eħżen mit-timijiet l-oħra li spiċċaw it-tieni fil-grupp rispettiv tagħhom.

<div id = "Maċedonja v Skozja">

<div id = "Skozja v Olanda">

F'dan il-grupp ġew skorjati 44 gowl f'20 logħba, b'medja ta' 2.2 gowl kull logħba.


Entrena

Entrena

Entrena hija muniċipalità f'La Rioja, fi Spanja.

F'Diċembru tal-2008, il-popolazzjoni kienet tgħodd 1,448 ruħ.


Ritchie De Laet

Ritchie De Laet

Richard "Ritchie" De Laet (Antwerp, 28 ta' Novembru 1988) hu plejer tal-futbol Belġjan li attwalment jilgħab mat-tim ta' Leicester City.

De Laet ingħaqad ma' Stoke City għal somma inizzjali ta' £100,000, nhar is-17 ta' Awwissu 2007, mill-klabb Belġjan ta' Royal Antwerp, fejn iffirma kuntratt ta' tliet snin.

F'Ottubru tal-2008, ingħaqad għal xahar taħt self mat-tim ta' Wrexham, fejn iddebutta fir-rebħa ta' 2–0 fuq Lewes fil-Conference National.

Matul iż-żmien tiegħu mal-klabb għamel total ta' tliet dehriet, imma l-perjodu ta' self kellu jintemm qabel minħabba li kellu jagħmel operazzjoni fl-ernja.

Nhar it-8 ta' Jannar 2009, De Laet iffirma kuntratt għal tliet snin ma' Manchester United.

Is-somma ta' ingaġġ imħallsa minn Manchester United tiddependi mill-prestazzjonijiet ta' De Laet mal-klabb.

Wara li ngħaqad ma' United, De Laet beda jilgħab mat-tim tar-riservi.

F'Marzu tal-2009, De Laet ġie mniżżel fost il-ħames plejers 'il fuq minn 18-il sena, li ntgħażlu f'isem it-tim ta' taħt it-tmintax-il sena ta' Manchester United biex jipparteċipaw fit-Torneo Calcio Memorial Claudio Sassi-Sassuolo.

Hu lagħab tlieta mill-ħames partiti, u skorja "penalty" fir-rebħa ta' 5–3 bl-għoti tal-penalties fuq Modena biex poġġa lir-"Red Devils" fil-finali, mirbuħa 1–0 fuq Ajax.

De Laet ingħata l-ewwel sejħa mal-ewwel tim meta iddebutta fl-24 ta' Mejju 2009, fejn lagħab bħala difensur xellugi fl-aħħar ġurnata tal-kampjonat tal-istaġun 2008–09 kontra Hull City.

Bl-opportunitajiet mal-klabb minn Manchester ikunu ftit, nhar is-17 ta' Ġunju 2011, De Laet issieħeb mat-tim promoss ta' Norwich City b'self għal sena.

Magħom iddebutta fid-dro ta' 1–1 kontra Wigan Athletic.

Nhar il-21 ta' Awwissu skorja l-ewwel gowl tiegħu għal Norwich kontra l-eks-klabb tiegħu, Stoke City, fi dro ta' 1–1.

Fit-18 ta' Jannar 2012, De Laet irritorna lura lejn United wara li l-perjodu ta' self tiegħu ġie mħassar.

Fl-14 ta' Mejju 2012, De Laet iffirma kuntratt ta' tliet snin ma' Leicester City.

Hu skorja l-ewwel gowl tiegħu fl-1 ta' Jannar 2013, fir-rebħa kbira ta' 6–1 fuq Huddersfield Town.

Ftit ġranet wara d-debutt bil-flokk ta' Manchester United, De Laet ġie msejjaħ fl-iskwadra Belġjana għat-Tazza Kirin għall-pariti kontra ċ-Ċili u l-Ġappun.

Id-debutt tiegħu wasal fid-29 ta' Mejju 2009 kontra ċ-Ċili.


Tazza tal-Konfederazzjonijiet 2009

Tazza tal-Konfederazzjonijiet 2009

It-Tazza tal-Konfederazzjonijiet 2009 kienet it-tmien edizzjoni tat-Tazza tal-Konfederazzjonijiet, u saret fl-Afrika t'Isfel bejn l-14 u t-28 ta' Ġunju 2009, bħala preludju għat-Tazza tad-Dinja 2010.

It-tlugħ tal-poloz saru fit-22 ta' Novembru 2008 fiċ-Ċentru ta' Konvenzjoni ta' Sandton ġewwa Johannesburg.

Iċ-ċampjins difensuri tat-titlu huma l-Brażil, li rebħu dan it-turnew fl-2005.

Huma rnexxielhom iżommu dan it-titlu meta fil-finali għamlu rimonta fuq l-iStati Uniti meta rebħu 3–2.

Erbat ibliet se jservu bħala stadji għat-Tazza tal-Konfederazzjonijiet 2009.

Il-FIFA kienet għażlet ukoll il-grawnd Nelson Mandela Bay ta' Port Elizabeth fost l-istadji, però minħabba li x-xogħlijiet għar-ristruturazzjoni tal-istadju damu ma jitlestew sat-30 ta' Marzu 2009, dan l-istadju tneħħa mil-lista.

Madanakollu, għat-Tazza tad-Dinja 2010 se jkunu fost l-istadji magħżula.

Ir-referis għall-partiti ġew imħabbra nhar il-5 ta' Mejju.

Żewġ timijiet ta' referis, immexxiha rispettivament minn Carlos Batres u Carlos Amarilla, irtiraw minħabba problemi fiżiċi.

Mill-istess konfederazzjoni instabu s-sostituti tagħhom, li kienu Benito Archundia u Pablo Pozo.


Giuseppe Rossi

Giuseppe Rossi

Giuseppe Rossi (Teaneck, 1 ta' Frar 1987) huwa futboler Taljan, attakkant ta' Fiorentina u tat-tim nazzjonali Taljan.

Rossi twieled fl-Istati Uniti, preċiżament f'Teanec minn ġenituri Taljani; missieru, Ferdinando Rossi, kien kowċ tal-futbol u kien jgħallem it-Taljan u l-Ispanjol fl-iskola sekondarja ta' Clifton, filwaqt li ommu, Cleonilde Rossi, kienet ukoll għalliema tal-lingwi fi Clifton.

Fis-sena 2000, ta' tlettax-il sena, il-klabb ta' Parma innota lil Rossi u ġabitu l-Italja fejn rawmitu fi ħdan is-settur ġovanili tal-istess klabb.

Fis-sajf tal-2004, ta' sbatax-il sena, ġie akkwistat minn Manchester United.

Wara li impressjona mat-tim tar-riservi, hu ddebutta mar-"Red Devils" bħala sostitut fl-10 ta' Novembru 2004, fil-partita valida għal-League Cup, kontra Crystal Palace.

Fil-15 ta' Ottubru 2005, ta' tmintax-il sena, sab ix-xibka għall-ewwel darba fil-Premier League, meta inqas minn għaxar minuti minn x'ħin daħal bħala sostitut kontra Sunderland, skorja t-tielet gowl ta' United minn tmintax-il metru, biex tahom rebħa ta' 3–1.

Fit-tieni staġun tiegħu f'Manchester, iddebutta wkoll fil-UEFA Champions League, fejn kiseb żewġ preżenzi, waqt li skorja tliet gowls fit-tazzi nazzjonali.

B'hekk temm l-istaġun tiegħu b'4 gowls fi 12-il logħba.

Fil-bidu tal-istaġun 2006–07, Rossi ingħata b'self lil Newcastle United sal-1 ta' Jannar 2007, biex ikun jista' jikseb biżżejjed esperjenza.

L-uniku gowl bil-flokk iswed u abjad wasal fil-25 ta' Ottubru 2006, kontra Portsmouth fit-tielet rawnd tal-Carling Cup.

Fis-17 ta' Jannar 2007 ġie msellef lil Parma sal-aħħar nofs tal-istaġun.

Skjerat mill-bidu fost l-ewwel ħdax, fil-partita debuttanti tiegħu fil-21 ta' Jannar, hu skorja l-gowl li wassal lill-Parma biex jegħlbu lil Torino 1–0 u biex jirritoraw lura lejn ir-rebħ wara nixfa ta' rebħa li kienet tmur lura lejn l-10 partiti preċedenti.

Fis-7 ta' April, fil-partita ġewwa darhom kontra Livorno, hu skorja gowl fil-91 minuta li ta lill-Parma r-rebħa, u reġa' rrepeta dan fit-18 ta' April, meta b'permezz tal-ewwel doppjetta tiegħu fis-Serie A, hu ta rebħa prezzjuża 'l-Parma kontra Fiorentina.

Erbat ijiem wara, permezz ta' gowl fir-rebħa ta' 4–3 li Parma għamlu fuq Palermo, din kienet tfisser l-ewwel rebħa tal-klabb barra minn daru għal dak l-istaġun.

Il-prestazzjonijiet tiegħu fid-dsatax-il partita li lagħab, li fihom skorja disa' gowls, wasslu 'l-Parma ta' Claudio Ranieri li jakkwistaw it-tnax-il post, meta salvaw mir-relegazzjoni fl-aħħar ġurnata.

Wara ż-żmien ta' self ma' Parma, fi tmiem l-istaġun ħafna klabbs Taljani xtaquh, però hu rritorna barra minn pajjiżu.

Fil-fatt fl-2007, f'età ta' għoxrin sena, Manchester United ċediet għal offerta ta' 10 miljun ewro mill-klabb Spanjol ta' Villarreal.

Madanakollu, fil-kuntratt ta' Rossi iddaħlet klawżola li tippermetti lil Manchester United biex ikunu jistgħu jixtruh fil-futur qarib.

Fl-ewwel staġun tiegħu fi Spanja sar plejer determinanti għas-"Sottomarin isfar": minkejja diversi problemi fiżiċi, hu rnexxielu jiskorja 11-il gowl f'27 partita fil-Liga, u kkontribwixxa għat-tieni post storiku fil-kampjonat li ta post awtomatiku fil-fażi tal-gruppi taċ-Champions League.

Fl-istaġun suċċessiv, Rossi ibrilla fiċ-Champions League fejn skorja tliet gowls, waqt li kompla jikkonferma ruħu fil-kampjonat, meta skorja 12-il gowl fi 30 partita.

Rossi irrapreżenta lill-Italja fi kważi kull livell ġovanili, mit-tim ta' taħt is-16-il sena, sat-tim ta' taħt il-21 sena.

Minkejja li fl-2006 ġie mistieden mill-kowċ tat-tim nazzjonali tal-iStati Uniti, Bruce Arena, biex jieħu sehem f'sessjoni ta' taħriġ mat-tim fi preparazzjoni għat-Tazza tad-Dinja, Rossi irrifjuta din l-offerta fejn stqarr ix-xewqa li jilgħab għall-Italja.

Hu skorja erba' gowls fl-Olimpjadi tas-sajf 2008, biex sar l-aqwa skorer tat-turnew, minkejja li l-iskwadra Taljana waslet biss sal-kwarti tal-finali.

Il-kowċ tat-tim nazzjonali Taljan Marcello Lippi, sejjaħ lil Rossi fost l-iskwadra tiegħu f'Ottubru tal-2008, fejn iddebutta bħala sostitut fit-tieni taqsima fil-partita tal-11 ta' Ottubru kontra l-Bulgarija, partita valida mill-fażi ta' kwalifikazzjoni għat-Tazza tad-Dinja 2010.

L-ewwel gowl tiegħu mal-"Azzurri" wasal kontra l-Irlanda ta' Fuq, f'partita ta' ħbiberja li ntlagħbet fis-6 ta' Ġunju, 2009.

Hu wkoll skorja żewġ gowls kontra l-iStati Uniti fl-ewwel partita tal-Italja fit-Tazza tal-Konfederazzjonijiet 2009 fil-15 ta' Ġunju 2009, ġewwa l-Afrika t'Isfel.

Manchester United


Mohamed Soliman

Mohamed Soliman

Mohamed Soliman Homos (bl-Għarbi: محمد حمص; 1 ta' Jannar 1979) huwa eks-plejer tal-futbol Eġizzjan, li qatta' l-biċċa l-kbira tal-karriera tiegħu ma'Ismaily.

Hu rebaħ, flimkien mat-tim nazzjonali Eġizzjan, l-edizzjoni tal-2008 tat-Tazza tan-Nazzjonijiet Afrikana, minkejja li qatt ma niżel fil-grawnd matul il-kompetizzjoni.

Fit-Tazza tal-Konfederazzjonijiet 2009, hu skorja permezz ta' daqqa ta' ras il-gowl tar-rebħa kontra l-Italja, fir-rebħa Eġizzjana bl-iskor ta' 1–0, fejn wara l-partita ngħata l-unur tal-Plejer tal-Partita wara l-prestazzjonijiet tajbin tiegħu qalb in-nofs il-grawnd tal-Eġittu.


Søren Kierkegaard

Søren Kierkegaard

Søren Aabye Kierkegaard (Kopenħagen, 5 ta' Mejju 1813 – Kopenħagen, 11 ta' Novembru 1855) kien wieħed mill-iktar filosfi importanti tas-Seklu 19 u kellu influwenza imponenti, artikulata u kontroversjali fuq il-ħsieb filosofiku tas-Seklu 20 u tas-Seklu 21.


Grupp F tat-Tazza tad-Dinja tal-Futbol 2006 li saret fil-Ġermanja, kien jikkonsisti minn erba' timijiet.

Il-logħob minn dan il-grupp sar bejn it-12 ta' Ġunju u t-22 ta' Ġunju 2006.

Il-Brażil rebħu l-grupp, u avvanzaw għat-tieni taqsima tal-logħba, flimkien li magħhom ingħaqdu l-Awstralja.

Il-Kroazja u l-Ġappun kellhom ibaxxu rashom hekk kif sfaw eliminati.

Il-Brażil laħqu l-fażi finali tat-Tazza tad-Dinja konxji li kienu fost il-favoriti netti li jerġgħu jakkwistaw t-Tazza tad-Dinja għat-tieni darba konsekuttiva, wara kampanja ta' kwalifikazzjoni mill-aqwa akkumpanjata minn staġun mill-aqwa għal Ronaldinho.

Il-Kroazja, għas-suċċess li kellha fil-kompetizzjonijiet preċedenti u l-pożizzjoni tagħha fil-quċċata tal-klassifika tal-grupp ta' kwalifikazzjoni quddiem l-Iżvezja, kienet il-favorita li ssib post fit-tieni taqsima permezz tat-tieni post fil-grupp.

Il-Ġappun kienu dawk li kellhom ix-xewqa li jerġgħu jirrepetu l-istess passi li għamlu fl-edizzjoni preċedenti fejn f'dik is-sena kienu waslu sal-aħħar taqsima, waqt li l-Awstralja kienet qed tagħmel l-istorja meta reġgħet dehret f'din il-kompetizzjoni wara assenza ta' 32 sena.

Fl-ewwel partita tal-Brażil, it-tim wera livell ta' prestazzjoni baxxa, bid-detenturi ta' dan it-titlu juru nuqqas ta' sforz bid-difiża Kroata jirnexxielha tannulla kwalunkwe avvanz magħmul minn Ronaldinho u Ronaldo.

Minkejja li Kaká ħareġ bil-gowl rebbieħ fl-44 minuta, ħafna kienu li ddubbitaw fuq il-prestazzjoni Brażiljana speċjalment fuq Ronaldo u l-prestazzjoni tiegħu, b'ħafna jikkritaw bil-qawwi lill-plejer għan-nuqqas ta' impenn li wera.

Il-partita bejn l-Awstralja u l-Ġappun, rat lit-tim Ġappuniż jieħu l-vantaġġ b'gowl kontroversjali ta' Shunsuke Nakamura fis-26 minuta, meta l-plejers Awstraljani pprotestaw li Naohiro Takahara tellef lill-gowler Mark Schwarzer milli jilqa' l-ballun.

Madanakollu, doppjetta tas-soltu Tim Cahill u John Aloisi fit-tieni taqsima kienu biżżejjed biex taw rebħa lill-Awstraljani bl-iskor ta' 3–1.

Dawn il-gowls kienu l-ewwel gowls tal-Awstralja fl-istorja tagħhom fit-Tazza tad-Dinja.

B'hekk is-"Socceroos" kisbu l-ewwel rebħa fit-Tazza tad-Dinja.

Konxji mill-bżonn li kellhom jiksbu xi punti kontra l-hekk mistħoqq l-aqwa tim tal-grupp, l-Awstralja ħarġet b'saħħitha kontra l-Brażil.

Minkejja li l-Brażil kienu ta' aktar kwalità mit-tim Oċean, dan ma kienx rifless fuq il-grawnd.

Madanakollu, in-nuqqas ta' esperjenza li l-Awstraljani kienu jħaddnu għal manifestazzjoni bħal din swiethom qares f'dan il-konfront.

Il-Brażil marru minn fuq grazzi għal doppjetta ta' Adriano u tas-sostitut Fred, biex ħarġu rebbieħa 3–0 u assiguraw il-passaġġ għat-tieni taqsima.

Il-Kroazja u l-Ġappun, min-naħa l-oħra, kellhom bżonn rebħa biex iżommu l-aspirazzjonijiet tagħhom għolja biex jilħqu 'l-Awstralja.

Madanakollu, din il-partita spiċċat f'pari deludenti ta' mingħajr gowls.

Fl-aħħar partita tal-grupp, il-Ġappun lagħbu kontra l-Brażil.

Minkejja li fit-teorija l-Ġappuniżi xorta kienu għadhom fiċ-ċans li jikkwalifikaw, fil-verità kellha tkun wirja impekabbli biex jinnulifikaw l-isfida tal-Brażil.

B'sorpriża, Keiji Tamada fetaħ l-iskor għall-Ġappuniżi fl-34 minuta.

Il-Brażil, li kienu għadhom iżommu r-rekord ta' disa' partiti mingħajr telfa fil-fażi finali tal-kompetizzjoni (bl-aħħar telfa tmur lura fil-finali tat-Tazza tad-Dinja 1998 kontra Franza), irrispondu għal dan il-gowl bla mistenni, meta l-ħafna kritikat Ronaldo sikket 'il kritiċi tiegħu billi skorja l-gowl tal-pari.

Dan il-gowl fisser ukoll li Ronaldo ħa post 'il leġġendarju Pelé fil-klassifika tal-aqwa skorers mat-tim nazzjonali Brażiljan f'dan it-turnew.

Juninho Pernambucano u Gilberto tefgħu lill-Brażil fil-vantaġġ, u Ronaldo żied ir-raba' u l-aħħar gowl tal-konfront, b'dan il-gowl skorjat fil-81 minuta, jagħmlu l-iktar skorer prolifiku fl-istorja ta' dan it-turnew fejn ugwalja r-rekord tal-Ġermaniż Gerd Müller.

Il-partita l-oħra offriet aktar emozzjonijiet, bl-Awstralja u l-Kroazja jiġġieldu għall-aħħar post disponibbli għat-tieni taqsima.

Bl-aqwa logħob ikun provdut mill-Balkaniċi, ma kinitx sorpriża li wara żewġ minuti Darijo Srna fetaħ l-iskor għall-Kroati.

Craig Moore irnexxielu jġib parità fl-iskor wara 38 minuta.

Fit-tieni taqsima, il-kaptan tal-Kroazja Niko Kovač reġa' poġġa fil-vantaġġ lit-tim tiegħu, b'gowl li wasal fis-57 minuta.

Hekk kif bdew jgħaddu l-minuti, il-partita bdiet issir aktar vjolenti bir-referi Ingliż Graham Poll juri t-tieni karta safra (u b'hekk karta ħamra finali) lill-Kroat Dario Šimić u lill-Awstraljan Brett Emerton fil-85 u fis-87 minuta, rispettivament.

Hekk kif deher li kienu se tkun il-Kroazja li tkompli l-avventura f'din il-kompetizzjoni, Harry Kewell skorja għall-Awstralja u kiseb il-pari ta' 2–2.

Fl-aħħar istanti tal-partita, seħħ fatt stramb fejn fid-90 minuta Graham Poll wera t-tieni karta safra lil Josip Šimunić.

Hekk kif kellu diġà karta safra li ngħatatlu fil-61 minuta, skont ir-regoli tal-FIFA dan kellu jħalli l-grawnd, imma r-referi ma weriex il-karta l-ħamra, u Šimunić kompla jilgħab sa tliet minuti wara meta fl-aħħar Poll wrielu t-tielet karta safra u finalment ingħata l-karta l-ħamra.

B'riżultat ta' dan, il-FIFA issospendiet lil Graham Poll għall-kumplament tat-turnew.

Finalment, il-partiti ntemmet bl-Awstraljani jilħqu għall-ewwel darba fl-istorja tagħhom il-fażi tal-aħħar sittax.


Timijiet parteċipanti fit-Tazza tad-Dinja tal-Futbol 2006

Dan l-artiklu jelenka t-timijiet nazzjonali tal-futbol ikkonfermati għat-Tazza tad-Dinja, ospitata fil-Ġermanja bejn id-9 ta' Ġunju u d-9 ta' Lulju 2006.

Qabel ma sejjħu l-iskwadra definittiva, kienu diversi t-timijiet li semmew skwadra proviżorja ta' bejn 23 u 33 plejer, imma kull pajjiż parteċipant kellu jibgħat il-lista finali tal-plejers sal-15 ta' Mejju 2006.

Sostituti għal plejers li jweġġgħu kien permess sa 24 siegħa qbael l-ewwel partita tat-tim fit-Tazza tad-Dinja.

Plejers immarkatati b'(k) ingħataw il-faxxa ta' kaptan għat-tim nazzjonali tagħhom.

In-numru ta' preżenzi jgħoddu sa qabel il-bidu tat-Tazza tad-Dinja, inklużi l-partiti ta' ħbiberija li ntlagħbu qabel il-bidu tat-turnew.

L-informazzjoni fuq il-klabbs hi dik wżata mill-FIFA.

Plejers li din l-informazzjoni tagħhom tbiddlet matul il-kors jew qabel it-turnew huma indikati permezz ta' noti.

Kowċ: Luis Fernando Suárez

Kowċ: Jürgen Klinsmann

Kowċ: Alexandre Guimarães

Kowċ: Paweł Janas

Kowċ: Sven-Göran Eriksson

Kowċ: Aníbal Ruiz

Kowċ: Leo Beenhakker

Kowċ: Lars Lagerbäck

Kowċ: José Pekerman

Kowċ: Henri Michel

Kowċ: Marco van Basten

Kowċ: Ilija Petković

Kowċ: Luís Oliveira Gonçalves

Kowċ: Branko Ivanković

Kowċ: Ricardo Lavolpe

Kowċ: Luiz Felipe Scolari

Kowċ: Karel Brückner

Kowċ: Ratomir Dujković

Kowċ: Marcello Lippi

Kowċ: Bruce Arena

Kowċ: Guus Hiddink

Kowċ: Carlos Alberto Parreira

Kowċ: Zico

Kowċ: Zlatko Kranjčar

Kowċ: Raymond Domenech

Kowċ: Dick Advocaat

Kowċ: Otto Pfister

Kowċ: Köbi Kuhn

Kowċ: Marcos Paquetá

Kowċ: Luis Aragonés

Kowċ: Roger Lemerre

Kowċ: Oleg Blokhin


Rinaxximent

Rinaxximent

Rinaxximent hija kelma li ġejja mill-Franċiż li tfisser Qawmien mill-ġdid.Dan il perjodu tal-istorja beda mill-1340 u ntemm fil-1600.

Ir-Rinaxximent kien it-tmiem tal-Medjuevu u l-bidu ta' żmien aktar modern.

Kien żmien ta' tibdil kbir fil-ħsieb tal-bniedem li kellu effett fuq il-letteratura, pittura, skultura u kull aspett tal-ħajja tal bniedem.Il-bniedem kien qisu twieled mill ġdid.

Il-bniedem kien meqjus xi haġa hażina u xogħlu f'din id-dinja kien li jsalva ruħu.

Kull ħaġa li tfixklu milli jagħmel dan kienet ħażina.

Iċ-ċentru ta' kollox kien Alla.

Kull ma kellu x'jaqsam mal-bniedem kien ikrah u ħażin.

Fil Medjuevu l'ħajja kienet tikkonċentra biss fur ir-reliġjon.

Eżempju ta' din kienet il-pittura.

Din biss b'suġġetti reliġjużi li turi l-kobor ta' Alla.

Fdak il-perjodu kittieba Taljani Francesco Petrarca u Giovanni Boccacio bdew jinteressaw ruħhom u jistudjaw il-letteratura tal-Greċja tal-qedem.

Fl-istess ħin ħafna studjuzi Griegi telqu minn Kostantinopli għax beżgħu minn invażjoni Torka.

Dawn l-istudjużi ġabu magħhom hafna kitbiet tal-Greċja antika.

Bis-saħħa ta' hekk fl-Italja qam interess kbir fil-kultura Griega hekk imsejħa klassika.


Romantiċiżmu

Romantiċiżmu

Ir-Romantiċiżmu kien moviment artistiku, letterarju, intellettwali u li ġie żviluppat fil-Ġermanja fit-tmiem tas-seklu tmintax u mbagħad nfirex madwar l-Ewropa.

Ir-Romantiċiżmu kiseb qawwa matul ir-Rivoluzzjoni Industrijali.

Ir-Romantiċiżmu kienet dik ir-reazzjoni fejn l-idejat kienu kontra l-Illuminiżmu u li fosthom kienu jiġu minn filosfi tas-seklu tmintax.

Fis-sens bażiku, it-terminu "romantiċiżmu" ġie użat biex jirreferi għal ċerti artisti, poeti, kittieba, mużiċisti, kif ukoll politiċi, filosofiċi u ħassieba soċjali tad-tard tas-seklu tmintax sal-bidu tan-nofs ta seklu dsatax.

Ir-Romantiċiżmu rawwem kuxjenza ossessiva dwar is-sbuħija tan-Natura u l-misteri tagħha.

In-Natura tinbidel f'dinja animata fejn kull element u kull ħlejqa huma mogħnija b' sensibbiltà li tħoss u taħseb.

Ir-Romantiċiżmu wettaq l-emozzjoni u l-esperjenzi sensorji filwaqt li ċaħad ir-raġuni u l-intellett.

Ir-raġuni ma tistax tasal biex tagħti tifsira xierqa lil kulma jinħass f'ruħ il-bniedem; għalhekk is-superjorità tas-sentiment.

Ir-Romantiċiżmu donnu qed jgħid: "Jien inħoss, allura neżisti."

Ir-Romantiċiżmu enfasizza l-burdati estremi u t-taqbidiet interjuri tal-bniedem.

Għalhekk jispikkaw sentimenti qawwija ta' mħabba u mibegħda, ħlewwa u rabja, hena u niket, qlubija u biża', tama u disperazzjoni.

Barra li fittex is-sabiħ u l-veru fl-imgħoddi, igglorifika l-passat taħt lenti nostalġika.

Ir-Romantiċiżmu:

Ir-Romantiċiżmu jimplika l-libertà ta' l-ispirtu:

Ħafna storiċi intellettwali raw ir-Romantiċiżmu bħala moviment li serva bħala muftieħ fil-Kontro-Illuminiżmu, li kienet ir-reazzjoni kontra ż-Żmien l-Illuminiżmu.


Dinosawru

Dinosawru

Is-Dinosawru huma tas-superorni Dinosauria.


Antonio Valencia

Antonio Valencia

Luis Antonio Valencia Mosquera (Lago Agrio, 4 ta' Awwissu 1985) hu plejer tal-futbol Ekwadorjan li attwalment jinsab jilgħab mat-tim ta' Manchester United u t-tim nazzjonali tal-Ekwador.

Valencia beda l-karriera tiegħu ma' El Nacional, u fl-2005 ittrasferixxa għal mat-tim Spanjol ta' Villarreal.

Madankollu, hu ġie msellef lil Recreativo de Huelva għal parti sostanzjali tal-istaġun 2005–06.

Fit-3 ta' Awwissu 2006, Valencia ingħaqad mal-klabb tal-Premier League Ingliż Wigan Athletic għal sena taħt self.

Il-kowċ Paul Jewell ikkumenta fuq Valencia: "Antonio hu xi ħaġa ġdida għal Wigan.

Bħal ħafna Sudamerikani, hu jħaddan ħafna kapaċitajiet u din jikkombinaha ma' pass mgħaġġel u ħidma bla qatigħ fuq il-grawnd.

Hu lagħab fl-Ewropa għal staġun, u jien konvint li hu għandu l-attributi neċessarji biex jagħmel suċċess fil-Premiership."

Id-debutt tiegħu wasal fid-19 ta' Awwissu 2006, fit-telfa ta' 2–1 kontra Newcastle United, u skorja l-ewwel gowl tiegħu fil-21 ta' Ottubru 2006 kontra Manchester City.

Il-perjodu ta' self ġie estiż għas-sena segwenti, u fit-18 ta' Frar 2008 issiġilla permanentament il-passaġġ tiegħu mal-klabb Ingliż, fejn iffirma kuntratt ta' tliet snin u nofs.

Il-forma eċċellenti laqtet l-għajn ta' klabbs importanti matul is-suq tat-trasferimenti tas-sajf 2008, fosthom Manchester United u Liverpool, fejn finalment ittrasferixxa fl-istaġun segwenti ma' Manchester United, għal kuntratt ta' erba' snin.

L-ewwel dehra internazzjonali ta' Valencia mat-tim nazzjonali tal-Ekwador kienet f'partita valida għall-kwalifikazzjoni għat-Tazza tad-Dinja kontra l-Paragwaj fis-27 ta' Marzu 2005, fejn skorja doppjetta fir-rebħa Ekwadorjana bl-iskor ta' 5–2.

Hu lagħab f'isem l-Ekwador fil-fażi finali tat-Tazza tad-Dinja 2006 li saret fil-Ġermanja, u kien nominat fit-tim ideali tal-FIFA, lista li tirrikonoxxi l-aqwa plejers għal kull pożizzjoni matul it-Tazza tad-Dinja.

Hu kien nominat ukoll bħala wieħed mis-sitt kandidati għall-unur ta' L-Aqwa Plejer Żagħżugħ.

Lukas Podolski kien ir-rebbieħ eventwali, anke jekk ir-riżultati uffiċjali tas-sondaġġ imwassal mis-sit tat-Tazza tad-Dinja 2006 urew lil Valencia fil-vantaġġ.

El Nacional


Danny Simpson

Danny Simpson

Daniel Peter "Danny" Simpson (Salford, 4 ta' Jannar 1987) hu plejer tal-futbol Ingliż li attwalment jilgħab bħala difensur lemini mat-tim ta' Queens Park Rangers.

Imwieled f'Salford, Greater Manchester, Simpson lagħab għal Parkwydnn JFC f'Eccles bħala żagħżugħ qabel ma ngħaqad ma' Manchester United.

Simpson iddebutta mat-tim tal-kbar tal-United, f'logħba ta' ħbiberija kontra t-tim mill-Afrika t'Isfel Kaizer Chiefs, fit-18 ta' Lulju 2006, partita li r-"Reds" rebħuha 1–0.

Simpson qatta' l-ewwel nofs tal-istaġun 2006–07 taħt self mal-klabb Olandiż ta' Royal Antwerp u rritorna lejn Manchester United f'Jannar tal-2007.

Suċċessivament, flimkien ma' sieħbu Jonny Evans, Simpson ġie msellef lill-klabb ta' Sunderland.

Simpson iffirma kuntratt ġdid ma' Manchester United f'Settembru tal-2007 li se jżommu mal-klabb sal-2010.

Id-debutt kompetittiv tiegħu għal United wasal fis-26 ta' Settembru 2007 fit-telfa ta' 2–0 kontra Coventry City fil-Carling Cup, waqt li nhar is-6 ta' Ottubru 2007 wasal id-debutt fil-kampjonat Ingliż meta daħal fit-30 minuta għall-imweġġa' John O'Shea kontra Wigan Athletic.

Kien hu li qassam għall-gowl ta' Wayne Rooney, li ssiġilla r-rebħa ta' 4–0.

Fl-Ewropa, l-ewwel apparenza tiegħu waslet fit-23 ta' Ottubru 2007, meta daħal bħala sostitut fit-80 minuta għal Ryan Giggs kontra Dynamo Kyiv.

Nhar il-21 ta' Marzu 2008, Simpson iffirma qbil ta' self ma' Ipswich Town.

B'Gary Neville qrib li jirritorna lura fl-iskwadra, il-kowċ ta' United Alex Ferguson iddeċieda li kien fl-aħjar ta' Simpson li jikseb aktar opportunitajiet mal-ewwel tim, xi ħaġa aktarx diffiċli f'Old Trafford b'Gary Neville u Wes Brown quddiem Simpson fl-għażla tal-iskwadra.

Fl-4 ta' Awwissu 2008, Simpson ingħaqad ma' Blackburn Rovers għal perjodu ta' sena taħt self.

Simpson lagħab l-ewwel logħba tiegħu ma' Blackburn fis-27 ta' Awwissu 2008, fit-Tieni Rawnd tal-League Cup kontra Grimsby Town.

Id-debutt tiegħu fil-Premier League wasal tliet ġimgħat wara, fit-13 ta' Settembru 2008, fit-telfa ġewwa darhom ta' 4–0 kontra Arsenal.

Fl-14 ta' Awwissu 2009, Simpson ingħaqad ma' Newcastle United fuq bażi ta' self sa Jannar tal-2010.

L-ewwel logħba tiegħu kienet ir-rebħa ta' 1–0 fuq Sheffield Wednesday, u skorja l-ewwel gowl tiegħu kontra Peterborough United fis-7 ta' Novembru 2009.

Wara l-perjodu ta' self kien għadda, Newcastle United għamlu offerta sabiex iżommu lil Simpson fuq bażi permanenti.

Somma mhux magħrufa, b'rapporti jgħidu li hi madwar £750,000, ġiet maqbula bejn iż-żewġ naħat u Simpson iffirma kuntratt ta' tliet snin u nofs fl-20 ta' Jannar 2010.

Hu kien figura importanti fil-promozzjoni ta' Newcastle lura għall-Premier League.

Lejn tmiem l-istaġun weġġa' l-għaksa u kellu jitlef l-ewwel xahar tal-istaġun il-ġdid.

Hu rritorna fir-rebħa ta' 2–1 kontra West Ham United, fejn ħa post James Perch fid-difiża.

Il-prestazzjonijiet konvinċenti tiegħu wassluh biex ikompli jżomm postu fl-iskwadra.

Fi tmiem l-istaġun 2012–13, hu ġie rilaxxat minn Newcastle United.

Wara li tħalla jitlaq minn Newcastle United, Simpson iffirma kuntratt ta' tliet snin ma' Queens Park Rangers.

Sunderland


Darron Gibson

Darron Gibson

Darron Thomas Daniel Gibson (Derry, 25 ta' Ottubru 1987) hu plejer tal-futbol Irlandiż li attwalment jilgħab ma' Manchester United, wara li qatta' perjodi ma' Royal Antwerp u Wolves.

Gibson ingħaqad ma' Manchester United fl-2004.

Id-debutt mat-tim tal-kbar wasal fil-partita mil-League Cup kontra Barnet tas-26 ta' Ottubru 2005, fejn kien daħal bħala sostitut għal Lee Martin.

Matul l-istaġun 2005–06 hu kien figura prominenti fit-tim tar-Riservi ta' Manchester United fejn għenhom jirbħu t-Tripletta.

Hu għamel total ta' dsatax-il dehra, b'żewġ gowls.

F'Mejju tal-2006 hu rebaħ l-Unur Jimmy Murphy bħala l-plejer żagħżugħ tas-sena u lagħab regularment għat-tim tal-kbar ta' United matul il-logħob tal-ħbiberija waqt l-istaġun tas-sajf.

Flimkien ma' Dong Fangzhuo, Jonny Evans, Fraizer Campbell u Danny Simpson, hu kien wieħed fost id-diversi plejers ta' United li qattgħu l-istaġun 2005–06 taħt self ma' Royal Antwerp.

F'Ottubru tal-2007, hu ġie msellef għal darba oħra, din id-darba ma' Wolverhampton Wanderers.

Id-debutt fil-Premier League wasal fil-15 ta' Novembru 2008, fejn deher bħala sostitut fit-tieni taqsima tal-partita kontra Stoke City, qabel ma deher għall-ewwel darba fil-UEFA Champions League għaxart ijiem wara, bħala sostitut għal Darren Fletcher kontra Villarreal.

Fl-4 ta' Jannar 2009, Gibson sab l-ewwel gowl tiegħu mal-klabb, bil-gowl ikun l-aħħar wieħed tar-rebħa ta' 3–0 fuq Southampton fit-Tielet Rawnd tal-FA Cup.

Hu skorja ieħor fil-Ħames Rawnd tal-kompetizzjoni, fejn skorja t-tieni gowl ta' United fir-rebħa barra minn darhom ta' 4–1 kontra Derby County fil-15 ta' Frar 2009.

Il-prestazzjoni tiegħu f'din il-partita ġiet regalata bl-unur tal-Plejer tal-Partita.

Fl-1 ta' Marzu 2009, Gibson beda f'nofs il-grawnd mal-veteran Paul Scholes kontra Tottenham Hotspur fil-finali tal-Football League 2009 f'Wembley Stadium, fejn lagħab id-90 minuta, qabel ma postu ħadu Ryan Giggs għall-bidu tal-ħin supplementari.

United rebħu 4–1 bil-penalties, fejn din kienet it-tieni midalja għal Gibson wara dik tat-Tazza tad-Dinja tal-Klabbs mirbuħa f'Diċembru 2008.

L-ewwel gowl tiegħu fil-kampjonat wasal fl-24 ta' Mejju fl-aħħar partita tal-istaġun 2008–09 kontra Hull City.

Minn fuq il-faxxa xellugija, Federico Macheda lagħblu ballun u Gibson minn tarf il-kaxxa xuttja xutt minn madwar 20 metru li baqa' dieħel ġox-xibka.

Gibson kien fiċ-ċentru ta' disgwit bejn il-Federazzjoni tal-futbol Irlandiża u dik tal-Irlanda ta' Fuq fuq l-eliġibbilità ta' plejers li twieldu fl-Irlanda ta' Fuq biex jirrapreżentaw lir-Repubblika tal-Irlanda.

Normalment, plejers li jkunu twieldu barra mit-territorju li jkunu jridu jirrapreżentaw iridu juru lill-FIFA li huma għandhom "konnessjoni" valida (atenati jew residenza) f'dak it-territorju.

Madanakollu, l-unika pożizzjoni kostituzzjonaali tal-Irlanda ta' Fuq, skont kif inhu speċifikat fil-Qbil tal-Ġimgħa l-Kbira, iċ-ċittandinanza Irlandiża hi d-dritt ta' kull persuna mwieled fil-gżira tal-Irlanda jekk iridu dan, u b'riżultat t'hekk Gibson kien eleġibbli li jilgħab għar-Repubblika tal-Irlanda fuq livell internazzjonali.

Gibson għall-bidu rrapreżenta lill-Irlanda ta' Fuq fil-livell ta' taħt is-sittax-il sena u kien inkluż fl-iskwadri tal-Victory Shield.

Madanakollu, hu ġie mwaqqa mit-tim wara li attenda xi provi ma' Manchester United u sussegwentament iddeċieda li jibda jilgħab għall-Irlanda.

Wara li lagħab fil-livell ta' taħt is-sbatax, id-dsatax u l-għoxrin sena, hu kien ġie inkluż għal diversi drabi fl-iskwadra tar-Repubblika tal-Irlanda għall-fażi ta' kwalifikazzjoni għall-Euro 2008, qabel ma finalment iddebutta fir-rebħa ta' 4–0 kontra d-Danimarka.

L-ewwel partita tiegħu mal-ewwel ħdax mat-tim nazzjonali waslet fir-rebħa ta' 1–0 kontra Ċipru fil-15 ta' Ottubrui 2008.

Manchester United


Vulcano

Vulcano

Vulcano (Sqalli: "Vurcanu") hija gżira żgħira vulkanika fil-Baħar Tirren, madwar 25km Tramuntana ta' Sqallija u l-iktar waħda l-isfel mit-tmien Gzejjer Lipari.

Hija 21 kilomentru kwadru, u titla' sa 499 metru minn wiċċ il-baħar, u għandha ħafna krateri vulkaniċi, waħda mill-erba' vulkani attivi li mhumiex taħt il-baħar fl-Italja.


UEFA Europa League

UEFA Europa League

Il-UEFA Europa League hi tieni l-ikbar kompetizzjoni Ewropea għall-klabbs tal-futbol wara l-UEFA Champions League.

Din hi kompetizzjoni annwali għall-klabbs Ewropej organizzata mill-Unjoni Ewropea tal-Assoċjazzjonijiet tal-Futbol (UEFA).

Il-klabbs jikkwalifikaw għal din il-kompetizzjoni bbażat skont il-prestazzjoni tagħhom fil-kampjonat nazzjonali u t-tazzi nazzjonali.

Preċedentament imsejħa bħala t-"Tazza UEFA", il-kompetizzjoni, minn Ġunju tal-2009, għall-istaġun tal-futbol 2009–10 bdiet tissejjaħ "Europa League", wara li saret bidla fil-format.

Għal raġunijiet ta' żammm ta' rekords min-naħa tal-UEFA, l-Europa League u t-Tazza UEFA huma kkunsidrati bħala l-istess kompetizzjoni, bil-bdil fl-isem ikun sempliċement bidla fit-titlu tal-marka.

Il-kompetizzjoni bdiet fl-1971 u postha ħaditu t-Tazza tal-Fieri.

Għall-fini ta' rekords, il-UEFA tirrikonoxxi t-Tazza tal-Fieri bħala predeċessur dirett tat-Tazza UEFA.

Fl-1999, it-Tazza tat-Tazez Ewropej ġiet abolita u mwaħħda mat-Tazza UEFA.

Għall-kompetizzjoni tal-2005–06 ġiet miżjuda l-fażi tal-gruppi għal qabel l-istadju eliminatorju.

Il-format il-ġdid tal-2009 se jara t-twaħħid tat-Tazza Intertoto li se jipproduċi format aktar estensiv, b'fażi tal-gruppi ikbar u tibdil fil-kriterji ta' kwalifikazzjoni.

Atlético Madrid ta' Spanja huma attwalment iċ-ċampjins renjanti tal-kompetizzjoni wara li fil-finali tat-12 ta' Mejju 2010 għelbu lill-Ingliżi ta' Fulham, fl-ewwel edizzjoni taħt l-isem il-ġdid tal-UEFA Europa League.

It-Tazza UEFA intlagħbet għall-ewwel darba fl-istaġun 1971–72, bit-tim Ingliż ta' Tottenham Hotspur ikun l-ewwel rebbieħ.

Ir-regola ta' 'klabb wieħed għal kull belt', li ntirtet mit-Tazza tal-Fieri, ġiet abolita fl-1975.

Il-klabb Ingliż ta' Everton spiċċa r-raba' fil-kampjonat Ingliż u b'hekk seta' jikkwalifika, imma ċċaħdu minn din l-opportunità hekk kif ir-rivali lokali ta' Liverpool kienu wkoll ikkwalifikaw meta spiċċaw it-tieni.

Everton appellaw li r-regola kienet inġusta u l-UEFA qablu li jdwaru din id-deċiżjoni.

Il-kompetizzjoni kien tradizzjonalment miftuħa għat-tieni klassifikati fil-kampjonati domestiċi, imma l-kompetizzjoni fl-1999 ġiet magħquda mal-kompetizzjoni preċedenti tal-UEFA, it-Tazza tat-Tazez Ewropej.

Minn dakinhar, ir-rebbieħa tat-tazez nazzjonali daħlu wkoll fit-Tazza UEFA.

Barra minn hekk, il-klabbs eliminati fit-tielet rawnd ta' kwalifikazzjoni għall-UEFA Champions League u t-timijiet li jispiċċaw fit-tielet post tal-fażi tal-gruppi jkomplu jikkompetu fit-Tazza UEFA.

Ammessi f'din il-kompetizzjoni huma wkoll tliet rappreżentanti tal-Fair Play, ħdax-il rebbieħ tat-Tazza Intertoto, u r-rebbieħa ta' xi kompetizzjonijet tal-League Cup.

Ir-rebbieħa jżommu t-trofew għal sena qabel ma jerġgħu jagħtuh lill-UEFA.

Wara li jirritornawh lura, il-klabb jirċievi replika tat-trofew oriġinali fi skala ta' erba' kwinti.

Ir-regoli jgħidu wkoll li t-trofew oriġinali jingħata lil kwalunkwe klabb li jirbaħ it-Tazza UEFA għal tliet darbiet wara xulxin jew ħames darbiet fl-istorja, minkejja li mill-2008 din għadha ma seħħitx.

Erba' timijiet rebħu t-Tazza UEFA flimkien mal-kampjonat nazzjonali u t-tazza nazzjonali fl-istess sena, b'dawn ikunu IFK Göteborg fl-1982, Galatasaray fl-2000, Porto fl-2003 u CSKA Moscow fl-2005.

Din il-kisba hi magħrufa bħala tripletta li Galatasaray biss irnexxielhom ikompluha bis-Supertazza Ewropea.

Aktar minn hekk Ajax u Galatasaray huma l-uniċi żewġ timijiet li rebħu t-tazza mingħajr ma tilfu matul il-kompetizzjoni u kif ukoll Espanyol, li minkejja li spiċċaw finalisti telleifa, waslu sal-finali mingħajr ma jsofru telfa.

Mill-istaġun 2009–10 'il quddiem, il-kompetizzjoni ġiet rinominata għal UEFA Europa League.

Il-kompetizzjoni se titwaħħad mat-Tazza Intertoto, kompetizzjoni tat-tielet livell tal-UEFA.

It-trofew, li jiżen 15-il kg, mingħajr il-mankijiet, huwa poġġut fuq bażi ta' rħama safra.

Ġie iddisinjat u maħdum mil-laboratorji Bertoni ta' Milan għall-finali tal-1972 għal spiża ta' 23,000 Ewro.

It-trofew juri kif mill-bażi tal-irħama joħorġu grupp ta' plejers li jidhru li qed jisfidaw lil xulxin biex jilħqu l-ballun.

Fil-fatt, dawn isostnu t-tazza ottagonali li tirrafigura l-emblema tal-UEFA.

Il-format attwali tal-kompetizzjoni ġie adottat għall-istaġun 2004–05.

Il-bidla maġġuri kienet l-introduzzjoni ta' fażi tal-gruppi u żewġ rawnds ta' kwalifika minflok waħda.

Aktar tibdiliet saru għall-istaġun 2006–07 minħabba li saru tibdiliet fil-format tat-Tazza Intertoto.

Mill-bidu tal-istaġun 2009–10, il-UEFA iddeċidiet li tbiddel għal format ta' tnax-il grupp ta' erba' timijiet fit-tieni rawnd minflok il-format preċedenti ta' tmien gruppi u ħames timijiet.

Il-kompetizzjoni kienet tradizzjonalment turnew ta' eliminazzjoni diretta.

Kull konfront kien jintlagħab fuq bażi ta' żewġ partiti, fosthom il-finali wkoll.

Mill-1998, il-finali bdiet tintlagħab fuq partita waħda, imma l-konfronti l-oħra baqgħu fuq żewġ partiti.

Qabel l-istaġun 2004–05, it-turnew kien jikkonsisti minn rawnd wieħed ta' kwalifikazzjoni, segwit minn serje ta' rawnds eliminatorji.

Is-sittax-il tellief fit-tielet rawnd ta' kwalifika għaċ-Champions League kienu jidħlu fl-ewwel rawnd; aktar tard fil-kors tat-turnew, mat-tim li jkunu salvaw fil-fażijiet suċċessivi jingħaqdu magħhom it-timijiet li jkunu temmew il-fażi tal-gruppi taċ-Champions League fit-tielet post.

Qabel ir-riforma tal-2009, it-Tazza UEFA kienet tibda b'żewġ rawnds ta' kwalifika li jsiru f'Lulju u Awwissu.

Parteċipanti li jagħmlu parti mill-assoċjazzjonijiet klassifikati mit-18-il post 'l isfel jidħlu fl-ewel rawnd, waqt li għat-tieni rawnd jipparteċipaw timijiet mill-assoċjazzjonijiet ta' bejn id-9 u t-18-il post. Barra minn hekk, tliet postijiet fl-ewwel rawnd kienu jkunu riservati għar-rebbieħa tal-Fair Play u ħdax-il post fit-tieni rawnd ikunu riservati għar-rebbieħa tat-Tazza Intertoto.

Ir-rebbieħa tar-rawnds ta' kwalifika jissieħbu ma' timijiet mill-assoċjazzjonijiet klassifikati mill-1 sat-13-il post. Barra minn hekk, it-telliefa tat-tielet rawnd ta' kwalifikazzjoni tal-UEFA Champions League jidħlu wkoll f'din il-fażi, waqt li post ieħor jiġi riservat għaċ-ċampjins attwali tal-kompetizzjoni.

F'dan l-istadju jkun hemm 80 tim.

Wara l-ewwel rawnd, l-40 tim li jibqgħu fil-kompetizzjoni jiġu mqassmin fi tmien gruppi ta' ħamsa.

B'differenza mill-fażi tal-gruppi tal-UEFA Champions League, il-fażi tal-gruppi tat-Tazza UEFA tintlagħab fuq format ta' kollha kontra kulħadd, fejn kull klabb jilgħab żewġ partiti ġewwa daru u tnejn oħra barra minn daru.

L-aqwa tliet timijiet ta' kull grupp jipprosegwu għar-rawnd segwenti, fejn magħhom jingħaqdu t-timijiet li jkunu kklassifikaw fit-tielet post fil-gruppi rispettivi tagħhom fil-UEFA Champions League.

Wara l-fażi tal-gruppi jkun hemm il-waqfa tax-xitwa.

Minn dan il-punt, il-fażi eliminatorja tkompli b'konfronti abbażi ta' żewġ partiti li jwasslu għall-finali, li tintlagħab fuq grawnd newtrali li jilħaq il-kriterji tal-UEFA għal stadju ta' erba' stilel.

Mill-istaġun 2009–2010, il-kompetizzjoni ħadet isem ġdid u ssemmiet bħala l-UEFA Europa League.

Format ġdid għall-UEFA Europa League se jiġi introdott għal ċiklu ta' tliet snin, li jibda mill-istaġun 2009–2010.

L-ikbar bidla se tkun fażi tal-gruppi bi tnax-il grupp ta' erba' timijiet, minflok tmien gruppi ta' ħamsa.

Anke l-kwalifikazzjoni se titbiddel b'mod sinjifikanti.

L-assoċjazzjonijiet ikklassifikati bejn is-7 u d-9 post fil-koeffiċjenti tal-UEFA jibgħatu r-rebbieħa tat-tazza nazzjonali u tliet timijiet oħra għall-kwalifika tal-UEFA Europa League, waqt li l-pajjiżi l-oħra jibgħatu r-rebbieħ tat-tazza nazzjonali u żewġ timijiet oħra, minbarra l-Liechtenstein, l-Andorra u San Marino li minflok se jibgħatu biss r-rebbieħ tat-tazza nazzjonali.

Ħafna drabi, it-timijiet l-oħra jkunu l-aqwa timijiet f'kull kampjonat domestiku wara dawk li jkunu kkwalifikaw għall-UEFA Champions League; madanakollu, Franza u l-Ingilterra jidhru li se jkomplu jużaw post minnhom għar-rebbieħ tal-League Cup.

Aktar minn hekk, tliet postijiet fl-ewwel mill-erba' rawnds ta' kwalifikazzjoni huma xorta riservati għar-rebbieħa tal-Fair Play.

Għall-istaġun inwagurali 2009–2010 dawn il-postijiet se jmorru għal Rosenborg tan-Norveġja, Randers tad-Danimarka u Motherwell tal-iSkozja.

Ġeneralment, aktar mal-assoċjazzjoni tkun għolja fil-koeffiċjenti tal-UEFA, il-klabbs mill-istess assoċjazzjoni jidħlu f'fażi aktar tardiva tal-fażi ta' kwalifika, madanakollu kull tim minbarra ċ-ċampjin kurrenti jrid jilgħab mill-inqas f'rawnd wieħed ta' kwalifika.

Barra mit-timijiet imsemmija, 15-il tim ieħor tellief fit-tieni rawnd ta' kwalifika għall-UEFA Champions League jidħlu fir-raba' u l-aħħar stadju ta' kwalifikazzjoni tal-UEFA Europa League, preċedentament magħrfuha bħala l-ewwel rawnd, u l-10 telliefa tat-tielet rawnd ta' kwalifika taċ-Champions League jidħlu direttament fil-fażi tal-gruppi tal-Europa League.

It-12-il rebbieħ u 12-il tim klassifikat fit-tieni post jipproċedi għar-rawnd eliminatorju, flimkien ma' tmien timijiet oħra li temmew l-impenji tagħhom fil-fażi tal-gruppi taċ-Champions League fit-tielet post. Il-finalista tellief tat-tazza domestika huwa xorta intitolat li jidħol għall-UEFA Europa League jekk ir-rebbieħ tal-istess tazza jkun ikkwalifika għall-UEFA Champions League.

Għall-ewwel 25 sena tal-kompetizzjoni, il-finali kienet kontestata fuq żewġ partiti, li jintlagħbu fil-grawnds rispettivi tat-timijiet.

Fl-1998, it-tim Taljan ta' Internazionale għeleb lil Lazio fl-ewwel finali li saret fuq bażi ta' konfront wieħed fuq grawnd newtrali, fil-Parc des Princes ta' Pariġi.

Tottenham Hotspur rebħu l-finali inawgurali tal-kompetizzjoni fl-1972 meta rebħu lil Wolverhampton Wanderers bi skor aggregat ta' 3–2.


Lordi

Lordi

Lordi huwa grupp mużikali Finlandiż fuq mużika heavy metal.

Il-membri tal-band huma Mr. Lordi, Amen, Mana, OX u Hella.